"Hegemonia nortasun kolektiboen eraikuntzan" hitzaldia eman zuen Mario Zubiaga EHUko irakasleak, EHUko Aniztasun Berrien Harira ikastaroan (uda ikastaroak, Miramar)http://sustatu.com/1210775583 eta http://sustatu.com/1216190524/\nATARIKOA EHU/UPVko XXVII. Donostiako Uda Ikastaroak Aniztasun berrien harira (I) Hegemonia nortasun kolektiboen eraikuntzan Mario Zubiaga EHU 2.\n1. ANITZAREN KUDEAKETA ETIKOA OBJEKTIBIZATZE ENPIRIKOA Euskal… hizkuntza, kultura, etnia, nazioa izan/egon badago, anitza da, lur anitzean… Ulises Moulines-en (2001) harira… ANIZTASUNA AXIOLOGIA GISA IABB (VIPS) Izatearen anizatsunaren berezko balioa Unibertsoaren desberdintzea Gatazka Kudeaketa moduak BELIKOA (Schmitt) HEGEMONIKOA (Laclau) DELIBERATZAILEA (Habermas) 3.\n2. HEGEMONIAZ HEGEMONIAZ … Zizek eta Laclau. “ Gente brava la de Renter ía” “ Vascos” Gatazka belikoaren fetixetik honantzago, deliberazioaren ametsaz haratago, Hegemonia (Laclau): “Parteak osotasun unibertsalaren hutsunea betetzeko burutzen duen ahalegina….” Ahalegin hori borroka diskurtsibo/sinbolikora eramango du Laclauk. Eduki partzialaren batek hegemonizatuko du beti ustez unibertsala den nozio ideologiko oro, bere unibertsaltasuna koloretuz, bere eraginkortasuna ahalbidetuz…partikular guztiek dute beraien baitan unibertsaltasuna betetzeko joera, ez dago unibertsal neutralik… Kontzeptu ideologikoaren eduki tipikoa zein izango den, horretan datza borroka ideologikoa . Zizek… eta Guadalajarako artzaina… 4.\n3.EKIBALENTZIA KATEAK GALDERAK 1. Nolakoa izango da “Rajoy-ren euskal neskatila”? 2. “Vasco tipikoa” edo euskal herritarraren baitako kateatze hegemonikoa, kementsua-abertzalea-euskalduna izango al da? 3. Neskatoa euskara duena izatea, helburu, kateatze alternatiborik edo hobeagorik ba al dago? 4. Hortaz, neskatoa abertzalea ez bada, euskalduna izango al da? EDUKI TIPIKOEN EKIBALENTZIA KATEAK HEZURMAMITZEN DU HEGEMONIA Eduki tipikoa ez da inoiz bakarra, eta hortxe dago gakoa… Komunitate linguistikoa datu objektibo/enpirikoa da, baina gizartearen parte gisa ez du muga politiko propiorik sortu: “abertzale-partearekin” kateatutako eduki baliokide gisa azaldu da: onerako eta txarrerako? Beste kateatze hegemonikoetan hizkuntzak duen/ez duen presentziak ziurtatu al dezake bere zentralitate soziala eta iraupena? “AHTgelditu-korrika-presoak etxera” ekibalentzia kateatzeak, ziurtatuko al du euskararen izaera hegemonikoa? 5.\n4. ARTIKULAZIO HEGEMONIKO HISTORIKOA Euskalduna “ Euskal abertzale” unibertsalaren partikularra, euskalduna. Barneratze identitarioa Barneratze politikoa “ Euskaldun” unibertsalaren partikularra, abertzalea

“ Euskaldun unibertsal” horren partikular hegemonikoa, “abertzalea” ote da, jada? “Kalaka sindromea”

“ Abertzale unibertsal” horren partikular hegemonikoa, “euskalduna” ote da, jada? “Gure hizkunzak” sindromea.

Hortaz, “euskal herritar unibertsal” horren partikular hegemonikoa, “abertzalea” ote da, jada?

Orain arteko ARTIKULAZIO HEGEMONIKO ZIRKULARRA Euskal herritarra Euskal abertzalea Hegemonia Euskal herritar unibertsalaren partikularra: abertzalea 6.\n5. NAZIOGINTZA GARAIKIDEA Herri “ Nazionalista” Erakunde “ Nazionalista” Boteretik Eraginera Sinbiosi liskartsua NAZIOGINTZA POLITIKO GARAIKIDEAREN MOTOR HEGEMONIKOA, KRISIAN? Atzera begira: ETA/EAJren garaitezintasunaren mitoaren haustura sinbolikoa; anti-sistemikoa, sistemaren zutabe…Oreka galtzea. Aurrera begira: Kultura berriak ekosisteman, barneratzeko/parekatzeko gaitasuna? Euskal etnia mundu globalean, globala euskal lurraldeetan… DETONATZAILEAK Zentralitatearen porrota Alternatibitatearen porrota KRISIA Ongizatearen kudeaketa Euste-horma “ Interes orokorra” Utopiaren kudeaketa Mugimendu oldartsua Populista (abertzalea) LOGIKA EH=“Euskal Gizartea” EH=“PTV” HERRIGINTZA ORUBEA 7.\n6. OPERAZIO HEGEMONIKOA Edo Butler: “kode dominatzaileen desplazamendu performatibo” hori, NOLA? Jarduera-paradigma gisa… DESBERDINTZEA Identitatea BERDINTZEA Boterea DESBERDINTZEA Eragina OPERAZIO HEGEMONIKOA (Laclau eta MTT) Muga sortu, partea “ identifikatu” eta bereiztu Homogeneotik, Politikaren sorrera Herrigintza: Parteak unibertsalaren aurpegi tipikoa izateko lehian. Logika populista: “ plebs (nazioa)/demos(herria)”: 1. Ekibalentzia/artekaritza 2. Antagonismoa/polarizazioa 3. Heldulekua/orubea: diskurtsoa, hizpide eta praxi sozio-politiko gisa Partea besteen artean kokatu, interes orokor gisa ari den parte baten hegemoniapean Politika (abertzalearen) krisian, harekin kateatuta egon den hizkuntza komunitatearen etorkizuna ere, krisian? Aitaren etxea utzita, plazara? Kriseilua hartuta etxez etxe zabaldu amaren sua? 8.\n7. GIZARTE MUGIMENDUEN LOGIKAK 9.\n8. JARDUERA PARADIGMAK ALTERNATIBAK ULERTZEKO… lehen aipatu dugun sailkapena jasoko dugu (Cohen & Arato): LELO DISKURTSIBOAK: “Guk geure izaerari eutsi, haiek egin dezatela nahi dutena”. Gizarte zibilaren autonomiara itzuli, identitateren aldarrika, liskar mugatua, gizarte zibilaren aldaketarako lekukotasun garbia. Nortasun borobila: Policy community IDENTITATE-POLITIKA (AMAREN SUA) LELO DISKURTSIBOAK: “Guk eragin haiek aldatu daitezen/dezaten”, gizarte zibilaren autonomia eta eragina gizarte politikoan. Liskar irekirik ez. Partehartzea: issue/policy network. ERAGINAREN POLITIKA (SEME-ALABEN LOBBYING-A) LELO DISKURTSIBOAK: “Gurea egin, haiek egin ez dezaten”, betoa/alternatiba, liskarra/protesta, gizarteak Estatua menpeko, gizarte zibilaren autonomiarik ez, erradikalismoa, botere-alternatiba, Kontra-boterea: (Alter)Politics community. BOTERE-POLITIKA (AITAREN ETXEA) 10.\n9. ALTERNATIBEI BURUZ Zein jarduera “hegemoniko” euskal “tribua” bizi dadin? (M.Irizar) Artikulazio/Artekaritza eredu berriak. Zein da Nazioa garatzeko Ekibalentzia katerik egokiena? Antagonismo/Polarizazio Egokia. Zein modutan adierazi behar da antagonismo sortzailea? (barne-kanpo) Diskurtso eta praxi Berritzaileak. Zein da “ lokarri/helduleku” egokia? Botere paradigma zaharra: Naziogintza historikoa.(60. Hamarkadatik) -Artekaritza mugatua eta barne “hegemonismoa”(aita/semea lehian). -Polarizazio eremu antzuak. -Diskurtso eta praxi zaharkituak. Atzera begira Identitate/Eragin paradigma berria: Eredu multi-kultural liberala. -Artekaritza/ekibalentzia unibertsala:“Euskal Herririk”ez euskal identitaterako. -Polarizazio eza. Mitxelena… -Diskurtso/praxi neo-instituzionalak: Lobbying. (Amaren sua, etxez-etxe). Aurrera begira Botere-paradigma (populismo) berria (aita/amaren etxe berria), politikoki nola? KRITIKA: Politika non?/Artikulazio kate objektiboegia: hizkuntza. Helduleku errazagoen beharra: abertzalea, aurrerakoia, Athletikekoa…/errealitatea… 11.\n10. MUGAK Hala, Euskal NAZIOAK euskal HERRIA (nazio politikoa) behar du, alabaina, batetik, “GU” horien mugak etengabean ari dira definitzen eta birdefinitzen… eta, bestetik, nazio kultural eta politiko horrek gaur behar duen tresna juridikoa ezin daiteke aurrez definitu, baina ezta aurrez mugatu ere… UTOPIA: Euskal Nazio Totala (nazio=herri=estatu) Praxi modernoa A : “ ezina ekinez egina” (ez nekea, ezta bide txarra, gu euskaldunak gara, Euskal Herrikoak), Inozoak (ez dakigu ezin dela, eta horregatik ekiten diogu), DISTOPIA: Euskal erlijio pribatua. Praxi modernoa B: “ eginez ekina ezin”. Pixkanakako Politika (Popper). Zinikoak (jakin badakigu ezin dela, eta horregatik ekiten diogu), edota EUTOPIA posmodernoa, Ironikoa, Lakaniarra: “ ekina ezinez egina…” Adibidez: Independentziaz seduzitu. Hizkuntza etnia Nazio kulturala Nazio politikoa Estatua Hortaz, AMAITZEKO, APALTASUNA: GIZARTEAREN ZAURIA SENDAEZINA DA… Recommended


Etxebarriko Udala - Kanpaina informatiboa eta martxan jartzea udalerriko argiteria publikoa LED teknologiaz aldaketa-proiektua.\nKanpaina informatiboa eta martxan jartzea udalerriko argiteria publikoa LED teknologiaz aldaketa-proiektua.\nHirigintza eta Etxebizitza | Udala | Teknologia eta Berrikuntza\nAbenduan udalerriko argiteria publiko osoa LED teknologiara aldatzeko prozesuari ekin zitzaion. Helburu nagusia zera da: energetikoki eraginkorra eta iraunkorra den argiteria sistema publiko bat izatea.\nOrain arte, San Antonio eta Kukullaga auzoetako bide nagusietako argiak eta San Esteban eremuko arkupeetako asko aldatu dira, eta Legizamon Industrialdean eta San Esteban auzoko kale batzuetan ere hasi dira.\nProiektu hau Etxebarriko Berrikuntza planaren barruan dago. Argiteria publikoaren energia eraginkortasunari buruzko araudia dauka oinarri. Horren arabera, udalerrietan aldaketak egin behar ditugu ingurumena babeste aldera, esparru batzuetan. Argiaren gaia horietako bat da, eta Estatuko eta Europako arautegi batek arautzen du. Horrek metodologia, argi motak eta gehienezko argiak zeintzuk izan behar diren zehazten du, kale motaren arabera.\nAraudi horrek ondoren azalduko ditugun aspektu batzuk dauzka oinarri:\nAraudiaren arabera, kaleak, espaloiak, bideak eta abar soilik argiztatu behar dira. Ezin da jenderik ibiltzen ez den lekurik argiztatu. Horren oinarria da, orokorrean, gure herri eta hirietan gehiegizko argiztapena dagoela.\nDerrigorrezkoa da. Lehenago edo beranduago energia aurrezteko estrategiei ekin behar diegu, iraunkortasunaren mesedetan. Etxebarriren kasuan, Tokiko Agenda 21en barruan eta Berrikuntza Planaren esparruan hartutako konpromiso bat da.\nLuminarien fokala. Led argiztapenaren angelua txikiagoa da tradizionala baino, fokalagoa eta ez hain sakabanatua.\nrgiaren kolorea. Argi zuria eraginkorragoa da ikuspuntu kromatikoari dagokionez. Argi horiarekin ez dira koloreak bereizten. Argi zuria neutroa da.\nDebekatuta daude argia gorantz ematen duten farolak, “bola” motakoak, ez bada dekoraziozko argiztapena, monumentu batena edo balizena.\nGainera, “sodio lurrun”argiek abantaila batzuk dituzte, hala nola negutegi-efektuko gasen eta CO2 isurketen murrizketa, 5.300 zuhaitz landatzearen baliokidea; argi-kutsaduraren murrizketa eta aurrezpen energetikoa eta ekonomikoa, beste batzuen artean.\nProiektu honen bidez, Etxebarriko udalerria ingurumen arloko konpromisoetarantz doa eta behin argi guztiak aldatuta, oinezkoentzako 13 pasabide indartuko dira, presentzia antzemateko sistema batekin. Era berean, puntu beltzak deiturikoak argiztatuko dira.\nBehin herri osoko argi-guneak aldatuta eta hobekuntzak eginda (puntu beltzak, oinezkoentzako bideak...), araudia betetzen den berrikusiko da eta betetzen ez den lekuetan argiztapena indartuko da.\nJasotako kexak ere kontuan hartuko dira eta egoera jakinak aztertuko dira, hobetze aldera.\nLIBURUXKA INFORMATIBOA (pdf, 420 Kb)\nKexa eta iradokizunak bidaltzeko, Etxebarriko auzokideeek Herritarrentzako Arreta Zerbitzura jo daitezke, 94 426 7000 telefonora edo e-postaz: haz@etxebarri.eus.


EtnoMet (Aroaren berbaroak): Udaberriko tenporak aste honetan\nUdaberriko tenporak aste honetan\nPham An Hai. "Lau urtaroak"\nAurreko zenbaitetan EHKMEko webgunean Pello Zabalak urtaroen tenporen berri eman izan digu maisuki, baina azkenaldi honetan nagitsu samar dabilenez gero, beraren baimenaz, saiatuko gara 2006ko udaberriko tenporen berri ematen. Dakikezuenez, aste honetako asteazkenean, ostiralean eta larunbatean dira udaberriko tenporak. Oraingoan, lehendabiziko aldiz jarraipen berezia egingo diegu bertotik.\nErroetara jo nahian, III. mendearen aldean Eliza Katolikoak hiru eguneko barauldia (asteazkena, ostirala eta larunbata) ezarri omen zuen lau urte sasoien hasierarekin bat eginez; argi eta garbi antzematen da eguzki-ilargian oinarrituriko egutegia erabiltzeko araudian: Garizumaren bigarren astea, irailaren 14ko hurrengo astea eta abenduaren 13ko osteko astea.\nAurtengo udaberriko tenporak, Garizumaren ondoko asteari dagozkio, aste hau, hain zuzen ere. Geroxeago baraualdi hori ezabatu eta ostiraletan haragirik ez jatea finkatu zen, eta azkenik, berau Vatikanoko II. Kontzilioaren liturgi-egutegiaren erreformarekin kendu ere egin zuten 1970ean; hala eta guztiz ere, Euskal Herrian urte sasoi horiei uztartutako aztura finkatu da, hots, egun horietan jotzen duen haizearen arabera, hastekoa den urtaroaren eguraldia iragartzea. Itxura denez, aroa iragartzeko metodo hau antzina-antzinakoa da, izan ere, greko klasikoek aipatutakoen antz handi samarra du eta honako honetan datza: tenpora bakoitzeko hiru egunetan zein den haize nagusia hautematea.\nAsteazkena eta ostirala aintzat hartzen dira urtaroaren lehenengo hilabete eta erdia nola datorren ezagutzeko; hiruhilabetearen bigarren erdialdetik aurrera etorri behar duen aroaz jabetzeko larunbat gaueko azken orduetan jotzen duen haizearen norabideak adierazten du. Larunbatean 24.00ean dabilen haizeak jo egingo du hurrengo urtesasoia hasten denean. Ikusten duzuenez, ez da dirudien bezain erraza, ez baita metodo lineala. Beraz, aste honetan, martxoak 8, 10 eta 11, adi baino adiago egongo gaituzue ea nondik eta nola jotzen gaituen haizeak! Iragarpenak umelak dira...\nposted by Kepa Diegez @ 4:52 PM\nAt 12:39, Anonimoa said…\nOrain, bidea ikasita, zer, Kepa? Uste duk ezer esan gabe egongo naizela?\nDena den, koarta-tenporak direla-eta, Xiberuko Junes Casenave apez maisuarekin bat egiten ari nauk: hark, hango usadioen arabera, gartak edo garta-tenpora egunak, 3 egun bakarrik ez baino, asteko 'zortziak' direla dio. Bat nator. Lehengoan oso ondo esan huanez, gure lurraldeko bi eskualde erpinak, Xuberoa eta Bizkaia dituk honetan lekuko: eta bi muturretan gelditu, giputxok nahastu edogaldu dugna, agian. Bizkaian 'kontratenpora' deitu asteazkenari erreparatu ei diote; eta Xuberoan aste osoari. Bat nator Junes apez maisuarekin. Eta nahi duena ohartaraziko dut azken abenduko koarta-tenporetan gertatu zenarekin: asteazken-ostegun-ostiral-larunbat eta igande erdia, zeru estali tapatu tristeak (euri gabe) eta haize hotza: iparra ia fijo, ostiralean apur bat mendebaldu bazen ere. Ipar beltza eta ipar gorri frantsesa, lehen egun horien tajua. Baina, astelehen-astearte eta asteazkena, zeru garbi-garbi gardenekin joan ziren: izotza bai, latza gune askotan (ez dut uste izotz-begirik dagoenik, guneak galantak...), eta neguko bi hilabeteak hartatik joan dira txandaka: egun beltz tapatuak, eta txandaka, egun garbi izozdunak. Nik, berriro diot, komunikabideei uko egin, beti presaka baitabiltz, eta aste osoari erreparatu nahi diot, osatuagoa, aberatsagoa eta konpletoagoa delako, eta hurrengo urtaroaren ekarriak hobeto erantzuten diolako.


Gureak enpresako langile-batzordeak elkarretaratzea egin du Arabako Foru Aldundiaren aurrean, hitzarmenaren blokeoa eta plantilla jasaten duen diskriminazioa salatzeko — ELA Sindikatua\nGureak enpresako langile-batzordeak elkarretaratzea egin du Arabako Foru Aldundiaren aurrean, hitzarmenaren blokeoa eta plantilla jasaten duen diskriminazioa salatzeko Gureak Araba enpresako langileen batzordeak Arabako Foru Aldundiaren aurrean elkarretaratzea egin du, Hitzarmen Kolektiboaren blokeo-egoera salatzeko. Gainera, sindikatuek salatu dute erakunde publiko zein pribatuek Gureak taldeari diru-laguntzak ematen dizkioten bitartean eta talde horrek irabazi handiak dituen bitartean, bertako langileek lanbide arteko gutxieneko soldataren azpitik kobratzen dute eta, gainera, errespetu falta etengabeak jasaten dituzte. https://www.ela.eus/eu/albisteak/gureak-enpresako-langile-batzordeak-elkarretaratzea-egin-du-arabako-foru-aldundiaren-aurrean-hitzarmenaren-blokeoa-eta-langile-horiek-jasaten-duten-diskriminazioa-salatzeko https://www.ela.eus/eu/albisteak/gureak-enpresako-langile-batzordeak-elkarretaratzea-egin-du-arabako-foru-aldundiaren-aurrean-hitzarmenaren-blokeoa-eta-langile-horiek-jasaten-duten-diskriminazioa-salatzeko/@@download/image/WhatsApp Image 2022-05-11 at 11.23.32 AM(1).jpeg\nSindikatuek aurreratu dute baldintza duinak aldarrikatzen jarraituko dituela Gureak taldeko langileentzat. Beharrezkoa izango balitz, gainera, haien baldintzak defendatzeko bide juridikoak aztertuko ditu eskubideen urraketak daudenean (hala nola kontzentrazioaren deialdia egin ondoren langileei txandak aldatzea, edo langileekin banaka biltzea). Ez da bidezkoa gizarteari normaltasun mezu bat helaraztea, non badirudien enplegu-zentro bereziek harro egoteko moduko zerbait diren, eta, bitartean Gureak enpreko langileek egunerokoan baldintza miserableak pairatzea.\nGauzak horrela, sindikatuek kezkaz ikusten dute enpresaren jarrera eta erakundeen utzikeria enplegu-zentro berezietako langileen kalteberatasun-egoeraren aurrean.\nDibertsitate funtzionala duten pertsonek jasaten duten esplotazioa konpontzeko, kolektibo horrentzako baldintza duinak negoziatu beharko dira.\nGureak Arabak enpresak du giltza egoera honi buelta emateko, eta bere esku dago langile hauei Lanbide arteko Gutxieneko Soldatara heltzen diren soldata-taulak ordaintzea. Izan ere, langile hauek enpresa arruntean egiten diren lanak ateratzen dituzte aurrera (industriako, elikadura-merkataritzako edo gasolindegietako lankideen zeregin berak egiten dituzten langileak dira), soldata askoz baxuagoengatik.\nGureak Araba Ali-Gobeo industrialdean dagoen enplegu-zentro berezi bat da, hainbat enpresentzako egiten duena lan; hala nola, Eroski edo DHL-Mercedes, besteak beste.


Odolez zikindu gabeko sakelakoak - SPRI\nSPRI / Berrikuntza / Odolez zikindu gabeko sakelakoak\nOdolez zikindu gabeko sakelakoak\nProiektuaren helburua da gogoeta piztea hiritarren artean eta erantzukizuna sustatzea enpresetan.\nAlboan euskal GKEak “Gatazkarik Gabeko Teknologia” kanpaina dauka martxan.\nKoltan minerala ezinbesteko bihurtu da aparatu elektroniko asko ekoizteko, hala nola, sakelako telefonoak, tabletak edo ordenagailuak. Munduko erreserben %80 Kongoko Errepublika Demokratikoko meatzeetan daude. Minerala oso garestia da, eta talde armatuek finantzatzen dituzte mineralaren erauzketa eta merkaturatze prozesuak, etengabe urratzen dituztelarik giza eskubideak.\n2014az geroztik, Alboan euskal GKEak Gatazkarik Gabeko Teknologia kanpaina dauka martxan, zeinaren helburua baita biztanleriari eta ordezkari publikoei egoeraren larritasuna ikusaraztea. “Kanpaina horren helburua da gogoeta kolektibo bat sortzea gatazka horietan daukagun erantzukizunari buruz, lotura zuzena baitute gure garapen ereduarekin eta baliabide mineralak lortzeko egiten dugun presioarekin” azaldu du Guillermo Otanok, Alboan GKEko Azterlan eta Prestakuntza Proposamen arloko teknikariak.\n130 antolakunde sozialek, besteak beste Alboan GKEk, presioa egiten diete beren Estatuei Europar Batasunak mineral horien merkataritza erregulatu dezan, eta lan hori hasi da jada fruituak ematen: Europako Batzordeak prozesu legegile bat hasi zuen 2014an hornikuntza-katea erregulatzeko. Asmoa zen hasieran legeria hori borondatezkoa izatea, enpresentzako gomendio bezala formulatu zelako. Presio sozialari esker, ordea, azkenean legea derrigorrezko bihurtu da giza baliabideen urraketarekin oso lotuta dauden lau mineral hauek inportatzen dituzten konpainientzat: eztainua, tungstenoa, tantalioa –koltanetik ateratzen dena- eta urrea. Aurtengo abenduan onartuko den legeria horrek eragina izango du soilik mineral gordinak edo prozesatuak inportatzen dituzten enpresen artean, eta legeria iparramerikarraren atzetik doan arren, urrats garrantzitsua da Alboan GKEaren arabera.\n“Gaur egun darabiltzagun aparatu asko (esaterako, sakelakoa) ez lirateke egun dauzkagunak bezalakoak izango koltana, eztainua eta urrea erabili gabe” dio Guillermo Otanok, “ez dugu debekatu nahi zonalde horietatik datorren mineralen merkataritza, badakigulako hango biztanleak jarduera horretatik bizi direla; guk nahi duguna da merkataritza horren onuradun diren enpresek erantzukizunez joka dezatela”. Zentzu horretan, kanpainak gardentasun handiagoa eskatzen du bermatzeko baliabide horiek eskuratzen dituzten konpainiek erantzukizunez jokatzen dutela, hau da, ez dituztela finantzatzen gatazka armatuak, esplotaziozko baldintzak eta giza eskubideen urraketak.\nOrdezkari publikoak ez eze, “Gatazkarik Gabeko Teknologia” kanpainak hiritarrak ere kontzientziatu nahi ditu, bereziki hezkuntza inguruneetan. Proiektuaren atarian material didaktikoak eskuratu daitezke, eta Alboan GKEak eskoletarako jarduerak ere antolatzen ditu. “Lan handia egiten dugu gai hau eskoletara eramateko; azalpenak emateaz gain, kontsumorako alternatibak eta birziklatzeko premia ere lantzen dugu” azaldu du Otanok. Hala, proiektuak beste bide bat ere jorratzen du: sakelako telefonoak jasotzen eta birziklatzen ditu Alboan GKEan dauden edukiontzien bidez edo enpresa, eskola nahiz saltokietan kokatutako kaxen bidez. Horrela, materialak berreskuratzen dira, eta diru horrekin proiektu solidarioak finantzatzen dira Kongoko Errepublika Demokratikoan.\nZure sakelakoak ezkutatzen duena\nGaia Klusterrak eraldaketa digitala bizkortzeko foro bat bultzatuko du...


Margarita Salas: "Phi29 fagoak poztasun handiak eman dizkigu" - Elhuyar Aldizkaria\nHasiera » Elkarrizketak » Margarita Salas: "Phi29 fagoak poztasun handiak eman dizkigu"\nMargarita Salas: "Phi29 fagoak poztasun handiak eman dizkigu"\nMargarita Salas oso ezaguna da emakumea eta goi-mailako zientzialaria izateagatik. Ez da hain ezaguna, ordea, haren ikergaia. Salasek berrogei urte daramatza fago bat ikertzen: phi29 fagoa, hain zuzen. Fagoak bakterioak infektatzen dituzten birusak dira, eta phi29ak ezusteko eder askoak eman dizkio Salasi. Ikerketen bilakaerari buruzko hitzaldi bat ematera gonbidatu dute CIC bioGUNE ikerketa-zentrokoek, beren bigarren urteurrenean, eta hitzaldiaren ondoren harekin egoteko aukera izan dugu. Adeitasunez, zuzen eta zehatz erantzun die egin dizkiogun galderei.\nBiologia molekularraren aitzindaria Espainian\n2007/03/01 | Galarraga Aiestaran, Ana | Elhuyar Zientziaren Komunikazioa\nPhi29 fagoa ikertzen hasi zinetenean, ez zenuten sumatuko zer garrantzi izango zuen gerora. Orduan, zergatik aukeratu zenuten fago hori?\n(Argazkia: Monica del Valle/ARGAZKIPRESS)\nHala da. Ezin genuen jakin, inondik inora, zer ondorio izango zituen ikerketak, baina bagenituen hainbat arrazoi fago hori aukeratzeko. Zehazki, hiru ziren arrazoi nagusiak. Batetik, txikia da, DNA txikia du (hogei gene besterik ez du) eta, beraz, maila molekularrean ikertzea posible izango zela pentsatu genuen. Sakoneraino iristeko aukera izango genuela, alegia.\nBestetik, txikia izan arren, nahiko konplexua da. Guk material genetikoa erreplikatzeko mekanismoak eta gene-espresioaren kontrol-mekanismoak ikertu nahi genituen, eta baita birusaren morfogenesia ere. Hau da, birusa nola eratzen den jakin nahi genuen, bere osagaietatik, proteinetatik eta DNAtik abiatuta. Birusa konplexua izateak, beraz, interesgarri egiten zuen morfogenesia aztertzeko.\nHirugarren arrazoia da oso lehiakorra ez zen ikerketa bat nahi genuela. Izan ere, Estatu Batuetatik Espainiara itzultzekoak ginen, eta bagenekien itzulera oso gogorra izango zela. Hortaz, ez genuen lehiatu nahi ez Estatu Batuetan ez beste inon egiten ari ziren ikerketekin, ez baikinen pareko baldintzetan izango.\n1967. urteaz ari naiz, eta, nire iritziz, garai hartan Espainia basamortu zientifikoa zen. Ikergai batekin hastea, ikertzaileak trebatzea, laborategi bat hornitzea... hori guztia ikaragarri zaila zen. Horregatik nahi genuen gai bat ahalik eta esklusiboena, lehia izatea saihesteko.\nFagoak, besteak beste, Bacillus subtilis bakterioa infektatzen duela aipatu duzu hitzaldian. Bakterio hori nahiko ohikoa da. Phi29 fagoa ere oso arrunta da?\nTira, Bacillus subtilis eta Bacillus generoko beste bakterio batzuk infektatzen ditu, baina ez da hain arrunta ere. Fago hauek topatzeko, bilatu egin behar dira. Estatu Batuetako ikertzaile-talde batek hainbat birus isolatu zituen, tartean hau. Lan bat argitaratu zuten, eta han agertzen ziren fagoaren argazkia, mikroskopio elektronikoaren bidezkoa, eta baita haren DNAren neurria ere. Lan hura ikusi genuenean, nahi genuenerako eredu zoragarria zela pentsatu genuen.\nPhi29 fagoa: txikia, baina nahiko konplexua.\nGero, nolabait esateko, zoria zuen alde izan zenuten, espero ez zenituzten aurkikuntzak egin baitzenituzten. Ez da hala?\nBai, aurkikuntza benetan garrantzitsuak egin genituen. Besteak beste, aurrena erreplikazioaren proteina abiarazlea topatu genuen, eta lehen aldiz frogatu genuen DNA proteina abiarazle baten bidez erreplika zitekeela.\nGeroago, DNA polimerasa aurkitu genuen, eta konturatu ginen, dituen ezaugarriengatik, aproposa dela DNA anplifikatzeko eta beste zenbait aplikaziotarako.\nAdibide ezin egokiagoa dirudi oinarrizko ikerketaren apologia egiteko...\nHori da. Gu ez genbiltzan aplikazio bila, eta, hala ere, sortu egin zen. Birus baten oinarrizko ikerketatik sortu zen, nola erreplikatzen den ikusita, erreplikatzen duen entzima topatuta (DNA polimerasa, alegia), eta ikusita, baita ere, polimerasa horrek ezaugarri oso interesgarriak eta benetan aproposak dituela DNA anplifikatzeko.\nOker ez banago, DNA polimerasa hori bera erabili dute giza genomaren sekuentziazioan, ezta?\nBueno, sekuentziazio askotan erabili da DNA polimerasa hau, batik bat DNA anplifikatzeko. DNA-kantitate txikia dagonean, sekuentziatu ahal izateko, aurrena anplifikatu egin behar da, hau da, kopia asko egin behar da. Eta anplifikatzeko askotan DNA polimerasa hau erabiltzen da, gero sekuentziazioa egiteko.\nPhi29 fagoaren DNA polimerasa gai da helize bikoitza laguntzarik gabe irekitzeko.\nHorrelakoetan, ikerketek aplikazioa dutenetan alegia, errazagoa da diru-laguntzak lortzea? Oinarrizko ikerketa egiten duten ikertzaile batzuek finantziazioa lortzeko arazoak izaten dituztelako diot hori.\nBai, egia da neurri batean ikerketa aplikatua egiteko obsesioa dagoela. Baina, nire ustez, ez da egia alde batetik oinarrizko ikerketa dagoela eta bestetik aplikatua; nire ustez, oinarrizko ikerketa dago, eta oinarrizko ikerketa horren aplikazioak.\nEgia esan, nik beti izan dut finantziazioa phi29 fagoa ikertzeko, beharbada aurkikuntza garrantzitsuak egin ditugulako. Ondo argitaratu ditugu gure lanak, nazioarteko aldizkari espezializatuetan... Hitz batean, benetan emankorra izan da fago hau.\nLorpen horietatik, zein nabarmenduko zenituzke, zeinek asebetetzen zaituzte gehien?\nBi gauza hauekin nago bereziki pozik. Batetik, DNAri lotuta dagoen muturreko proteina aurkitzearekin. Gero frogatu genuen bi ertzetan zegoela, eta geroago huraxe zela abiarazlea, DNA polimerasak erreplikazioa hasteko primer edo abiarazlea. Aurkikuntza hori erabat berria izan zen, ordura arte ez zen erreplikazio-mekanismo hori ezagutzen.\nGainera, osasun-arloan interesa duten beste birus batzuek, hala nola adenobirusek (arnas aparatuko gaitzak sortzen dituzte birus horiek) eta poliomielitisaren birusak phi29 fagoaren antzera erreplikatzen dute beren material genetikoa. Hortaz, hori ere oinarrizko ikerketa baten emaitza izan zen, baina ikerketa aplikatuan ondorioak izan zituen, beste birus batzuetara estrapolatu baitzitekeen. Edonola ere, berez, ez genbiltzan muturreko proteinaren bila (irribarrez).\nPhi29 fagoaren DNA polimerasa sekuentziazio askotan erabili da, adibidez, giza genomarenean.\nAsko pozten nauen beste lorpen bat DNA polimerasaren aurkikuntza da. Hori ere oinarrizko ikerketa baten emaitza izan zen. Dituen ezaugarriengatik, aparta zela ikusi genuen. Adibidez, izugarri eraginkorra da: 70.000 base-pare kopiatzeko ahalmena du, banandu gabe, eta helize bikoitza irekitzeko gai da. Gainerako DNA polimerasek ezin dute hori egin; proteina osagarriak behar dituzte, eta proteina horiek ematen diote entzimari helize bikoitza irekitzeko ahalmena.\nBeraz, bera bakarrik nahikoa da erreplikazioa egiteko. Horretan bereizten da besteetatik?\nBai, berak bakarrik egiten du dena (barrez). Eta hori txikia izanik! Phi29 fagoaren DNA polimerasa beste polimerasa batzuk baino txikiagoa da, baina, hala ere, topatu du berak bakarrik helize bikoitza irekitzeko eta besteak baino askoz eraginkorragoa izateko bidea.\nZer ari zara ikertzen orain?\nBiologia molekularreko Severo Ochoa zentroan ari naiz lanean, eta fago honekin jarraitzen dugu. Hain juxtu, aurten betetzen ditugu 40 urte fagoa ikertzen. Urriaren 19an sinposium bat egingo dugu nire laborategitik igaro den jende guztiarekin, jakiteko zertan ari den bakoitza orain, eta lehengo garaiak gogoratzeko.\nOrdutik hona gauzak ikaragarri aldatuko ziren: teknologia, baliabideak...\nNoski, noski. 1967an Espainiara itzuli ginenean, ez zegoen diru-laguntzarik ikerketarako. Egin kontu: gu laguntza estatubatuar batekin etorri ginen, eta horri esker hasi ginen lanean Espainian. Bestela, ezin izango genukeen hemen ikertu.\nPhi29 fagoaren kapsidearen egitura.\nBeste gauza bat ere aldatu da: gaur zure hitzaldia entzun dugunon artean, erdiak baino gehiago emakumezkoak ginen.\nHori da. Hori ere sekulako aldaketa izan da.\nEta hitzaldia ingelesez izan da, jakina. Bide batez, zein da zure lana Gaztelaniaren Errege Akademian (RAE)?\nAkademian berrogei bat kide gara, eta horietatik lau zientzialariak. Hizkuntza Zientifikoaren eta Teknikoaren Komisioko partaide gara, eta astearte goizetan biltzen gara hitz zientifikoez aritzeko. Izan daitezke hiztegian sartu beharreko hitz berriak, adibidez. Nola sartuko diren eta zer definiziorekin erabaki behar izaten dugu. Edo izan daitezke zaharkituak gelditu eta aldatu behar diren hitzak, edo berriro definitu behar direnak... Etengabeko lana da.\nZientzialarien hizkuntza nagusia ingelesa izanik, zer neurritaraino eragiten du gaztelanian?\nAsko. Hitz zientifiko gehienak ingelesez asmatzen dira. Egin behar dena, eta garaiz, hau da: RAEren hiztegian sartu nahi ditugun hitzak itzuli, eguneroko bizitzan sartu baino lehen. Ingelesetik sartutako hitz asko daude, esaterako eskaner. Jende guztiak esaten du, eta hori saihestezina da. Kasu batzuetan gaztelaniara moldatu egiten dira, eta scanner beharrean, escáner esaten eta idazten da.\nMargarita Salas CIC bioGUNEren Aholkularitza Batzorde Zientifikoaren kide da.\nMonica del Valle/ARGAZKIPRESS\nHitz batek gaztelaniazko ordaina izan arren, batzuetan ikertzaileak nahiago izaten du ingelesez erabiltzea, ezta? Adibidez, gaztelaniaz ari ginela, proteina abiarazleari primer deitu diozu. Akaso iniciadora baino zehatzagoa dirudielako.\nBai, hitz askorekin gertatzen da. Ingelesez erabiltzen hasten gara, eta gero zaila da itzultzea. Bestetik, ingelesa oso zuzena eta laburra da, oso zehatza. Eta, sarritan, errazagoa egiten zait zerbait zientifikoa ingelesez idaztea gaztelaniaz baino, gaztelaniaz leku gehiago hartzen baitu eta denbora gehiago behar baitut. Aldiz, ingelesez, bi hitzekin nahikoa da eta garbi dago.\nAmaitzeko, aipatu nahi nizuke akademian sartu zineneko hitzaldia irakurri dudala RAEn, eta asko gustatu zaidala. Baina harritu egin nau hainbeste sakontzeak hizkuntzaren mekanismo neuronalean. Nabari da gaia benetan maite duzula.\nIzugarri, bai. Ez naiz horretan aditua, eta dokumentazio-lan handia egin behar izan nuen hitzaldia prestatzeko. Baina egia da asko atsegin dudala, eta egunean egoten saiatzen naiz. Hizkuntzaren genetika eta genetikaren hizkuntza maite ditut.\nMargarita Salas, Severo Ochoaren oinordekoa\nMadrilgo Unibertsitate Konplutentsean lizentziatu zen Kimika Zientzietan, eta bikain cum laude kalifikazioarekin doktoratu zen. Severo Ochoa Nobel saridunaren ikasle izan zen, eta harekin aritu zen lanean Estatu Batuetan. Gero, biokimikaren eta biologia molekularraren ikerketa sustatu zuen Espainian, Eladio Viñuela zientzialariarekin batera (senarra).\nBerrehun ikerketa baino gehiago argitaratu, eta sari ugari jaso ditu. Besteak beste, UNESCOk "1999ko ikertzaile europarra" izendatu zuen, eta 1994an Espainiako Jaime I.a saria jaso zuen.\nAkademia, institutu eta sozietate ospetsuenetako partaide da, bai Espainian, bai atzerrian. Espainiako zientzia-akademiak biltzen dituen Espainiako Institutuaren lehendakari izan da, Zientzien Errege Akademiaren kide da, eta baita Gaztelaniaren Errege Akademiarena ere.\nElkarrizketak; Biokimika; Mikrobiologia; Genetika


Behera bai, krisirik ez | Kultura | Berria\nLiburu eta disko berriak\n2022ko urtarrilak 27\nOsteguna, 2022ko urtarrilak 27\nDurangoko 46. Euskal Liburu eta Disko Azoka\nBehera bai, krisirik ez\nSalmenten kopuru ofizialik gabe bada ere, Harkaitz Canoren 'Twist' nobela eta Berri Txarraken 'Harian' diskoa nabarmendu dira\nOstiral «indartsurik ez izateak» eragina izan du bisitari kopuruan, editoreen hitzetan\nJende kopuru handia bildu zen atzo Landakon, Durangoko Azokaren azken egunean. JUANAN RUIZ / ARGAZKI PRESS\nGorka Erostarbe -\n2011ko abenduak 9 - Durango\nAzken eguna izan zuen atzokoa Durangoko Azokak. Jaieguna izanik, jende ugari bildu zen Landako gunera, mugimendua izan zen bai stand eta korridore nagusietan eta bai Ahotseneako gunean ere, eta aho zapore onetarako parada eman zuen. Balantza jolas eta balantze solasetarako eguna izan zen atzokoa, besteak beste. Arrazoi agerikoengatik argitaletxe eta diskoetxeetako arduradunak izaten dira azoka barru-barrutik bizi dutenak. Inpresio orokorra da, iazkoarekin alderatuz «beheraldia» izan dela, baina «esperotakoa» izan dela, gizarteak bizi duen egoera kontuan izanik, eta ia inork ez du aipatu «krisi» hitza.\nInazio Mujika Iraola Alberdania argitaletxeko editorearen hitzetan Durangok beti izan ditu bi egun indartsu gutxienez, eta batik bat, «beti izan du ostirala goia jotzen duen egun modura». Aurten azokak ez du izan ostiralik, eta «horrek eragina izan du jendearen erantzunean». Hurrengo urteetan jende gehiago hurbilduko den esperantza du Mujika Iraolak. Alberdania etxeak gehien saldu duen liburua Mujika Iraolak berak atonduriko Xabier Lete. (Auto)biografia bat izan da. Haur literaturako liburuak ere «asko» saldu ditu Alberdaniak, baita Irene Nemirovskiren Suite frantsesa ere.\nPamiela argitaletxea hirugarrengo urtez jarraian Euskadi Saria eskuraturiko liburu batekin izan da Durangoko Azokan (Xabier Leteren Egunsentiaren esku izoztuak duela bi urte eta Fermin Etxegoienen Autokarabana iaz), eta horrek «hauspoa» eman dio. Aurtengoan Joseba Sarrionandiaren Moroak gara behelaino artean liburua izan du sostengu nagusi, «oso ondo saldu baita», Pello Eltzaburu editorearen hitzetan. Oro har azokak «nahiko ondo» eutsi duela dio Eltzaburuk: «Urtero egoten gara krisiaren mamuaren zain, baina ez da iritsi aurtengoan ere». Hala ere, aitortzen du egun batzuk «makal samar» joan direla.\nElkar argitaletxean ere Joseba Sarrionandiaren beste liburu bat saldu dute gehien, duela aste batzuk aurkezturiko Narrazio guztiak, hain zuzen ere. Narrazioak (1983), Atabala eta euria (1985) eta Ipar aldeko orduak (1990) liburuak biltzen ditu lan horrek, Sarrionandiak berak berridatzirik. Idazlea bera Durangon ez egotea bota du faltan Xabier Mendiguren Elizegi Elkarreko editoreak. Joan Mari Irigoienen Ur arreak, ur garbiak eta Joxean Agirreren Zwei Frauen nobelek ere harrera ona izan dute.\nSusa argitaletxeak ez du inolako dudarik. Harkaitz Canoren Twist nobela izan da gehien saldutakoa. «Izugarri ondo hartu du jendeak, eta asko saldu da», adierazi du Gorka Arrese editoreak. Harkaitz Cano oso gustura dago liburuak izan duen harrerarekin, eta irakurleekin izandako harremanarekin. Azokan izan da egunero, astelehenaren salbuespenarekin. «Feedback-a beti jasotzen da aurreko liburuarena. Aurreko liburuaren hurrengo urteetan kontatzen dizute. Baina jendeak aipatu dit irakurtzen ari dela. Luzea da eta denbora beharko dute. Oraingoz horrelako gauza oinarrizkoak esaten dizkidate, baina ni gustura». «Bertigo edo lotsa» sentitzen du oraindik Canok erakusmahaian jendearen aurrean jartzean. «Gogoa ematen du jendea bidaltzeko hegaldi transozeaniko batera eta han irakurtzeko liburua. Hori baita liburu luze bat irakurtzeko leku egokiena, eta hurrengo urtean aipa diezadatela».\nErein argitaletxean Toti Martinez Lezearen Nur saila eta Jon Arretxeren Tangerko ametsak izan dira gehien salduak, eta Txalaparta argitaletxean Jose Mari Esparzaren Mapas para una nación.\nDiskoetxeak gustura, oro har\nMusikaren arloan ere iazko urtean baino «gutxixeago» saldu dute, baina gehienak gustura daude lan berriek izan duten harrerarekin. Elkar diskoetxean Baionatik Bilbora- Iparraldeko kantariak izan da gehien saldutako diskoa. «Iparraldeko altxor asko gordetzen ditu disko horrek, eta jendearen jakin-mina piztu du», Anjel Valdes Elkar diskoetxeko arduradunak azaldu duenez. Horrez gain, Ruper Ordorikaren Hodeien azpian «oso ondo» saldu da, eta Erramun Martikorena eta Mikel Markezen berriek ere harrera ona izan dute.\nBidehutsek urte berezia bizi izan zuen iaz Mikel Laboaren omenezko Txinaurriak diskoak izan zuen harrera ezin hobearekin. «Fenomeno berezia» izan zen Bidehutseko Asier Zuluetaren iritzian, eta aurten duela bi urteko kopuruetara itzuli dira. Lisaboren Animalia lotsatuen putzua izan da hobekien saldu den lana. «Lisaborena berri-berri iritsi da Durangora, eta jendeak gogo onez hartu du, oso ondo saldu da». Xabier Montoiaren mundu miresgarria, Inoren Ero Ni-ren Fregoli eta Jupiter Jonen Pleistozenoko astelehenak-ek ere oso «harrera txukuna» izan dute. Lisabök eta Jupiter Jonek asteazken gauean Plateruenan emandako kontzertua ere berezia eta jarraitua izan da oso.\nBaga-Biga diskoetxeak Durangora ekarri dituen berritasunen artean Esne Beltzaren Freedon 3 kolpetan CD-DVD berria eta Elena Lopez Agirreren Historia del Rock Vasco liburua izan dira gehien nabarmendu direnak. «Esne Beltzak izugarrizko arrakasta izan du. 1.000 aletxo pasa ekarri genituen, eta lehen egunetan agortu egin ziren. Jendeari asko gustatzen zaion taldea da, eta kanpora ateratzeko moduko taldea da», azaldu du Ritxi Aizpuru Baga-Biga zigiluko arduradunak.\nEkarritako ale denak saldu zituen beste taldea Berri Txarrak izan da. Harian diskoa urteko fenomeno bilakatzen ari da. Gor diskoetxeak saldu du diskoa Durangon, eta aurreikuspenak motz geratu zitzaizkien. Horregatik, ale gehiago ekarri behar izan zituzten astelehen arratsaldean. Ahotsenean taldeak izandako harrerak eta egun guztietan taldearen abestiek bozgorailuetan izandako presentziak ere taldeak hartu duen dimentsioaren berri ematen dute.\nGaztelupeko Hotsaken Xabi ta Pettiren estreinako diskoak saldu ditu ale gehien, eta Patta ta Sendaezinak-en aurrenekoa ere ondo saldu da. Gaztelupeko Hotsakeko Ubane Uzinen esanak laburbiltzen du taxuz aurtengo Durangoko azokak ikuspegi merkantilistatik eman duena. «Beherakada nabaritu da salmentetan. Hori horrelaxe da, baina kanpoko bizimoduarekin bat doa beherakada hori, bestela fantasia bat biziko genuke».\nKultur industriak eta azpiegiturak\nArteak eta kultura\nSistiagaren atzera begirakoa ireki du Kubo Kutxa aretoak\nItziar Ugarte Irizar\nJose Antonio Sistiagak zortzi hamarkadatan ondutako obra aztertzen du Donostiako erakusketak, artistaren naturarekiko begiradan jarrita fokua. Hortik jarri dioten izena: 'De rerum natura'.\nVulk taldeak ‘Vulk ez da’ diskoa argitaratuko du bihar\nFormatu digitalean aterako du lehendabizi, eta otsailaren 14an iritsiko da hamabi hazbeteko binilo formatuan. Hiru urteko geldialdi eta hausnarketaren ondoren, lan berria euskara hutsez grabatu du Bilboko post-punk taldeak.\nLesakako Mairu taldeak 'Intxaurra' lana sortuko du Arnasguneak bekarekin\nNafarroako Gobernuak, Eusko Jaurlaritzak eta Uemak sortu dute deialdia, arnasguneetan euskara sustatzeko. Antzezlana azaroan estreinatuko dute, Azpeitiko Euskal Antzerki Topaketetan.\nUmorea, barrenak askatzeko\nOlatz Enzunza Mallona\nTxalo konpainiak 'Lehendakarigaia' emango du gaurtik igandera, Donostian. Zuhaitz Gurrutxaga eta Iker Galartza dira aktoreak, lehendakaria eta psikiatra, hurrenez hurren\nUrkulluk gomendatu du egungo murrizketei bere hartan eustea\nOihane Puertas Ramirez\n«Gauzak aldatzeko ilusioa berreskuratu behar dela uste dugu»\nEusko Jaurlaritzak COVID ziurtagiriaren erabilera luzatzea eta beste eremu batzuetara zabaltzea eskatuko du\nIñakiren anaia baino gehiago\nIrungo alardea, indarkeria matxistaren agertoki


Pribatutasun politika - Hotel de Londres\nSUCESORES DE URBISTONDO, SLk, aurrerantzean, HOTEL DE LONDRES Y DE INGLATERRA, konpromisoa hartzen du Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamenduak, datu pertsonalen tratamenduari dagokionez pertsona fisikoak babesteari eta datu horien zirkulazio askeari buruzkoak, ezarritako lege-eskakizunekin bat etorriz, eta, bereziki, 25. artikulua eta kontsideratua 78. artikulua aplikatuz, datu pertsonalak eskakizun arauemaileen eta tratamenduari lotutako arriskuen arabera (aurretiaz antzeman direnen arabera) tratatzeko.\nDatu pertsonalen kudeaketa egokia bermatzeko, tratamendu-prozesuetan parte hartzen duten HOTEL DE LONDRES Y DE INGLATERRA-langile guztiek ezagutzen dituzte erakundean datuak babesteko ezarritako politikak, eta, horrela, datu pertsonalen konfidentzialtasuna, osotasuna, erabilgarritasuna eta erresilientzia bermatzen dituzte, baita datu pertsonalak ahalik eta azkarren eta modu eraginkorrean leheneratzeko gaitasuna ere, gorabeherarik izanez gero.\nArduradunaren identifikazioa: SUCESORES DE URBISTONDO, SL, CIF B20673059\nPosta-helbidea: Zubieta kalea 2, 20007 Donostia – Gipuzkoa\nHOTEL DE LONDRES Y DE INGLATERRA-k zure datu pertsonalak eskatzen dizkizun bakoitzean, berariaz jakinaraziko dizu, datuak jasotzeko unean, zein den baimendu duzun tratamenduaren xedea. HOTEL DE LONDRES Y DE INGLATERRA-k zure datuak beste helburu batzuetarako erabili nahiko balitu, aldez aurretik berariazko baimena eskatuko dizugu. Informazio komertziala bidaltzeko baimena eman diguzun kasuetan, jakinarazten dizugu “profil komertzial” bat egin ahal izango dugula emandako datuetan oinarrituta, gure informazioa zure interesetara hurbiltzeko. Nolanahi ere, jakinarazten dizugu ez direla profil horren arabera soilik automatizatutako erabakiak hartuko.\nZure datu pertsonalak tratatzera legitimatzen gaituen lege-oinarria tratamendurako zeure baimena bera da. Oro har, HOTEL DE LONDRES Y DE INGLATERRA-k lehen mailako helbururako baimena eskatzen dizu (eskatzen diguzun zerbitzua egin ahal izatea). Hortaz, baimena ukatzeak eragotzi egiten du eskatzen diguzun zerbitzua egitea.\nHOTEL DE LONDRES Y DE INGLATERRA-k, berariazko lege-betebeharrik ezean, ez dauka aurreikusita zure datu pertsonalak hirugarrenei lagatzea. Horrelako lagapen bat egin behar izanez gero, aldez aurretik berariazko baimena eskatuko zaizu lagapenen hartzaileen berri emanez, edo, lagapen horiek argi eta garbi zehaztuta ez badaude, hartzaileen kategoriaren berri emango zaizu.\nHOTEL DE LONDRES Y DE INGLATERRA-k kontratatu ahal izango du hirugarrenentzako zerbitzugintza, zure datu pertsonaletarako sarbidea dakarrena; baina, betiere zerbitzu bat egiteko helburuarekin. Horrek tratamendu-enkargu bat sortuko du, lehen aipatutako Europako Erregelamenduaren 28. eta 29. artikuluetan jasotako baldintzetan. Halakoetan, HOTEL DE LONDRES Y DE INGLATERRA-k dagokion konfidentzialtasun-kontratuaren bidez arautuko dute tratamendu-enkargua. Kontratu horretan argi eta garbi jasoko dira bi aldeek konfidentzialtasunari eta segurtasunari buruz hartzen dituzten konpromisoak.\nHOTEL DE LONDRES Y DE INGLATERRA-k tratatutako datu pertsonalen titular zarenez, lehen aipatutako Europako Erregelamenduaren 15. artikulutik 21.era bitartean xedatutakoa aplikatzeko, edozein unetan balia ditzakezu datu horiek eskuratzeko, zuzentzeko edo ezabatzeko, tratamendua mugatzeko, aurka egiteko eta/edo eramangarritasunerako eskubideak. Horretarako, HOTEL DE LONDRES Y DE INGLATERRA-ra jo beharko duzu ohiko komunikazio-bideetako edozeinetatik, eta, bereziki, Datuak Babesteko Politika honetako 1. puntuan adierazitako harremanetarako datuen bidez, nahi duzun eskubidea eskatuta. Horretarako, argi eta garbi identifikatu beharko duzu zeure burua, eskubidea baliatu nahi duzun datu pertsonalen titularra zarela bermatuta. HOTEL DE LONDRES Y DE INGLATERRA-k lehenbailehen eta, nolanahi ere, bidegabeko atzerapenik gabe baliaraziko dizkizu eskubide horiek. Zure eskubideak zein diren eta nola baliatu behar dituzun zalantzarik izanez gero, HOTEL DE LONDRES Y DE INGLATERRA zure esanetara daukazu, behar duzun informazioa zabaltzeko eta horiek erabiltzeko erraztasunak emateko.\nHOTEL DE LONDRES Y DE INGLATERRA-k tratatutako datu pertsonalen jatorria datuen titularra bera edo haren legezko ordezkaria izango da, edo titularrak berariaz baimendutako pertsona edo pertsonak. Tratatutako datuen kategoriak beti izango dira identifikazio-datuak, datu ekonomikoak, merkataritza-informazioari buruzkoak, datu akademikoak eta profesionalak, eta, oro har, bereziki babestutako datutzat hartzen ez den edozein datu pertsonal.


Legazpiko EH Bilduk alkategaiak aurkezteko epea irekiko du - Goierriko Hitza : Goierriko Hitza\nLegazpiko EH Bilduk alkategaiak aurkezteko epea irekiko du\nLegazpiko EH Bilduk barne hauteskundeak martxan jarri ditu eta gaur bertan irekiko du maiatzeko udal hauteskundeetan aurkeztuko duten alkategaia aukeratzeko prozesua. Hain justu, gaurtik aurrera aurkez daitezke alkategaiak.Dagoeneko osatu duten hautesk...\nLegazpiko EH Bilduk barne hauteskundeak martxan jarri ditu eta gaur bertan irekiko du maiatzeko udal hauteskundeetan aurkeztuko duten alkategaia aukeratzeko prozesua. Hain justu, gaurtik aurrera aurkez daitezke alkategaiak.\nDagoeneko osatu duten hauteskunde batzordeak jakitera eman du alkategaiak aurkezteko epea zabalduko dutela gaur. Hautagaitza proposamen bakoitzak gutxienez hamar berme izan beharko ditu eta alkategaiak aurkezteko epea urtarrilaren 27an itxiko dute.\nEH Bildurekin bat egiten duten 18 urtetik gorako legazpiarrek hautagaiei bermea emateko aukera dute. Berme hori emateko elkarrekin.ehbildu.eus webgunera jo dezakete.\nBehin alkategaiak aurkezteko epea amaituta, otsailaren 6an kontrastea eta proklamazioa egingo dituzte. Ondoren, otsailaren 21era arte barne kanpainarako tartea hartuko dute. Bozketa telematikoki egingo dute otsailaren 22, 23 eta 24an eta otsailaren 24an bozka bertatik bertara emateko aukera izango dute boto emaileek.\nGainontzeko hautagaiak aurkezteko epea otsailaren 25etik martxoaren 10era da. Kontrasteak martxoaren 17an egingo dituzte eta martxoaren 22an Herri Batzarra deituko dute, non zerrenda osoari onespena emango dioten.


Puntako olioa ekoizpen herrialdeko munduan: Saudi Arabia, Errusia, Estatu Batuak\nBerriak eta Gizartea, Ekonomia\nOil - energia planeta iturri nagusia gaur. Ez da kasualitatea, gainera, urre beltza deritzo da. Zein herrialde petrolio liderrak munduan gaur egun? Hau izango da artikulu honetan ikasiko duzu.\nGlobal petrolio erreserba\ngalderari erantzuteko: "Zer petrolio ekoizle Herrialde dira munduko liderra da gaur", argi eta garbi behar kontzeptua artean bereizteko "olio" eta "petrolio ekoizpena".\nglobala petrolio erreserba azpian, zientzialariak bere gain baliabide kopuru hori Lurreko barne ateratako daiteke teknologia modernoak garapen hartan. Badira erreserbak hainbat sailkapen: dute aztertu ahal izango da, ebaluatu, prospectively ebaluatu itxaropentsua, eta abar ..\nglobala petrolio erreserba unitateak, badira zenbait. kupelak - Esate baterako, Errusia eta Erresuma Batuan baliabide erabiliko Kanadan eta Norvegian tona ebaluatzeko - metro kubiko bakoitzeko, beste herrialde askotan.\nGuztira "urre beltza" munduko gaur erreserbak estimatzen da 240 milioi tona irudian. Mundu erreserben% 70 inguru biltzen dira OPEC Herrialde - gobernuen arteko erakunde bat, olioa ekoizten estatuen kopurua bilduz.\nVenezuela, Saudi Arabia, Kanada, Iran eta Irak: Top bost petrolio erreserbak (2014ko gisa) dagokionez herrialdetako liderra honela da.\nHerrialdeak liderra petrolio ekoizpena: hamar\nzientzialari bertsio baten arabera, lehen aldiz, energia-iturri hori lurrera hasieran zortzigarren mendean bezala kendu. gertatu da Absheron Penintsulan. Zein herrialdetan petrolio ekoizle liderra munduan gaur egun?\nmunduko petrolio ekoizpena VN Shchelkachev dinamika ikertzaile ezagunak nabarmendu 1979an. Hori kronologikoa Mugarri baliabide honen ekoizpena aurretik bikoiztu egiten da hamarkada bakoitzeko. Baina 1979an ondoren planeten olioa ekoizpen hazkunde tasa moteldu nabarmen.\nHorrela, olioa data ekoizpenean herrialdeko liderrak (parentesi olioa global ekoizpenaren ehunekoa):\nSaudi Arabia (% 12,9);\nOro har, ia 67 olioaren% ekoiztu urtero herrialde horietan.\nTxosten hori herrialdeko handiena petrolio zerrenda honetan produktore daiteke laster trukatu daude. Maiatza 2015 Errusiako Federazioko ditu lurraren erraietan Saudi Arabia baino 500 milioi upel gehiago izateko ikasi.\nolioa industrian Saudi Arabia\nHerrialde askok, puntako munduko petrolio ekoizlea gaur dira Ekialde dago. Horietako bat Saudi Arabia da. Lehen aldiz olioa hemen aurkitu zuten 1930an. Gertaera honen ondoren, Arabiar egoera hau kualitatiboki eraldatu.\nGaurkoan Saudi Arabiako ekonomia osoa da energia baliabideen esportazioa bideratuta. "Urre beltza" gordailuak guztiak herrialde honetan daude Saudi Aramco kontrolatzen. petrolioaren hornidura munduko merkatuan ekarri Saudi Arabia sarreren guztizkoaren% 90! Horrelako handiko petrolio ekoizpena eman garapenari bultzada eta beste hainbat industriak herrialdeko.\nArabiako petrolio kontsumitzaile nagusia - AEBetan, baita ekialdeko Asiako herrialdeetan. Izan ere, Saudi Arabia munduko petrolio ekoizpenean lider absolutua da arren, jendearen herrialdeko bizi-kalitatea da oraindik ez da nahikoa handia.\nolioa industriaren ezaugarriak Errusian\nErrusia - munduko herrialde aberatsenek hainbat mineralen erreserbak. olioa gain, eskala gas natural handiak, ikatza eta burdina ez diren metalak in da ekoiztu.\nErrusian, the "urre beltza" Ez da soilik mina, baina baita aktiboki prozesatu, petrolio-produktuen sorta bat ekoizten: gasolina, fuel-olioa, diesel erregaia, etab Hala ere, produktu horien kalitatea ez da oraindik nahikoa altua da, eta horrek bere mundu merkatuan export arrakasta arazo nagusietako bat da .. .\nAzken urteotan, Errusiako petrolio industrian egoera pixka hobetu du. Bereziki, finantza-inbertsioak (inbertsioak) sektore horretan hazi. Pixkanaka-pixkanaka sakonera handituz petrolio finketa of - gaur Errusian zifra% 71 ingurukoa da.\nPetrolio ekoizpena eta fintzea AEBetan\nUnited States of America hiru mundu petrolio eta petrolio gordinaren produktuen ekoizle handiena, besteak beste. Estatuko bakarra da "urre beltza" esportatzen, baina baita aktiboki erosten beste herrialde batetik. Harrigarria izan ere: kontsumitu urtero 4 aldiz gehiago olioa baino ez dago Estatu Batuetan, mina.\n1761 - honek gaur AEBetan jarduten zulaketa rigs kopurua da. Horietako 56 berreskuratu petrolio gordina itsas apal batetik.\nThe American petrolio-industria, lehenik eta behin, hiru egoera nabarmentzen dira: Alaska, Kalifornia eta Texas da. petrolio erreserba estrategiko bat, eta horrek nahikoa izan beharko luke herrialdeko 90 egunez (larrialdi kasuetan) - Horiez gain, Petroleum Estrategikoa Erreserba deiturikoak Estatu Batuetan da. Erreserba hori da USA eskualde desberdinetan sakabanatuta eta lurpeko gatz gangak gordeta.\nBeraz, herrialdeko lider munduko petrolio ekoizlea - Saudi Arabia, Errusia eta Estatu Batuetan da. Estatu hauek dira baliabide ekoizpen globalaren% 37 inguru lurretik ateratzen.\nNorthwestern Region - industria, merkataritza eta kultura-Errusia erdigunean\nAPEC - deskodetzeko. Asia-Pazifiko Ekonomia Lankidetza: herrialdeen zerrenda\nZer da ekonomia? Ekonomia nagusiak, bankuak, udal, pribatu eta finantza sektoreak\nFinantzaketa - Finantzaketa programa da .... hezkuntza finantzatzeko\nGel "Duak": instrukzioa, irakurketak, berrikuspen\nPIS: sintomak eta neurriak\nHarribitxi berdea preziatu eta semipreziatua: argazkiak eta izenak\nItaliako politikari Federica Mogherini: a biografia, karrera\nTablet bilakaera. Itxaropenak, Teknologiak\nSloupok - nor den eta zergatik deitzen da?\nOrkideak edertasun Saritua: etxean zaintzen. phalaenopsis\nGood Housekeeper. Nola aurkitu\nJohnny Weismuller: biografia, bizitza pertsonala, filmak\nFrank Abygneil, Jr. Bi pertsona baten bizitza\nOrokorra IWSD 5085 Indesit garbigailua\nSagu optikoa eta bere gailu


Biztanle bakoitzeko gizarte zerbitzuetan egindako gastua %14 igo zen 2009. urtean Euskal AEn\nHomeGaiakGizarte ZerbitzuakPrentsa Oharrak Biztanle bakoitzeko...\nGizarte-zerbitzuen eta gizarte-ekintzaren estatistika Euskal AEn. 2009. urtea\nEuskal AEko gizarte-zerbitzuak: Eustaten datuen arabera Euskal AEn, 2009. urtean, 2.123 milioi euroko gastua egin zen gizarte zerbitzuetan, hau da, aurreko urtean baino %14,1 gehiago. EAEko BPGaren %3,3 izan zen gastua. Biztanle bakoitzeko 979 euroko gastua egin zen batez beste, aurreko urtean baino %13,7 gehiago, eta horietatik 734 euro funts publikoetakoak izan ziren.\nLurraldeka, Araban %6,5 igo zen gastua, Bizkaian %16,2 eta Gipuzkoan %14. Biztanleko, Araban eman zen gasturik handiena: biztanle bakoitzeko 1.049 euro. Bizkaian, aldiz, gastua 984 eurokoa izan zen eta Gipuzkoan 939 eurokoa.\nHerri administrazioek 1.591 milioi euroko ekarpena egin zuten (gastuaren %75), eta sektore pribatuak gainerako %25 eman zuen. Gastatu ziren bost eurotatik bat erabiltzaileen kuoten eta bestelako salmenten bidez finantzatu zen. Guztirako horretatik, gainera, egoitzetan eta eguneko asistentzia zentroetan dauden adinekoek 213,5 milioi euroko ekarpena egin zuten, hau da, zentro horietako gastu arruntaren %50.\nSektore honetan %4,3 emakume landuneri eman zitzaien zuzenean lana\n2009. urtean 1.207 lanpostu berri sortu ziren gizarte zerbitzuetan; 25.890 pertsonak lortu zuten zuzenean lana (okupazioaren %2,76), %70 emakumeak (emakume landunen %4,3). Baina ez dira kopuru horretan sartu azpikontratatutako pertsonak, etxez etxeko laguntza ematen dutenak eta zuzeneko arreta ematen dutenak; hauen guztien lanorduek lanaldi osoko 6.000 enplegutik gora ekarri zituzten. 2009. urtean 20.417 pertsonak lan egin zuten gizarte zerbitzuetan boluntario moduan, eskuzabaltasunez; guztira lanaldi osoan 1.840 pertsona gehiago izan zen.\nGizarte zerbitzu mota ezberdinen artean, oro har biztanle guztiei eta adinekoei emandako zerbitzuetara bideratu zen baliabide gehien; gastuaren %70 hartu zuten bi esparru horiek.\nBiztanle guztientzako baliabideen artean, kopuru eta bilakaera aldetik, familiei egindako transferentziak nabarmendu behar dira eta, horien artean, hauek: Diru-Sarreren Bermerako Errenta (DSBE, PAGAMI izeneko foru osagarria duena), 265 milioi eurorekin (+%31) eta Gizarte Larrialdietarako Laguntzak (GLL), 62 milioi eurorekin (+%37).\nPobretasunaren kontrako planari lotuta dauden bi prestazio hauek ia osorik finantzatzen ditu autonomia-erkidegoko administrazioak, eta foru eta udal administrazioekin batera kudeatzen dira. 2009. urtean, guztira, 151 euroko gastua egin zen biztanle bakoitzeko Euskal AEn. Bizkaian egin zen gasturik handiena, 202 euro biztanle bakoitzeko, beste bi lurraldeetan baino kopuru askoz handiagoarekin; Araban 135 euroko gastua egin zen eta Gipuzkoan 74 eurokoa.\n2009. urtean, adinekoei arreta emateko, egoitzetan 19.533 plaza izan ziren; beraz, 65 urteko eta hortik gorako adineko 100 pertsonatatik 4,7k plaza izan zuten. Herri administrazioak plaza horien %35 eskaini zuen zentro publikoetan eta antzeko ehunekoa (%30) itundu zuen zentro pribatuekin.\nAdinekoentzako eguneko asistentzia zentroetan 3.884 plaza eskaini ziren, 2008. urtean baino %5 gehiago. Herri administrazioak zuzenean edo sare pribatuarekin hitzarmen eginez eskaini zuen plazen %83.\nESTADÍSTICA DE SERVICIOS SOCIALES Y ACCIÓN SOCIAL EN LA C.A. DE EUSKADI. Año 2009


Haur bakoitzari bere lekua gela partekatuan. - IKEA\nEtxe bati bisita: umeentzako logela partekatua sortzeko ideiak\nNortasun oso ezberdinak dituzten anai-arrebek logela partekatzen dutenean, bakoitzarentzako gune egokia aurkitzea zaila izan daiteke. Ikusi nola ideia sinple batzuk erabiliz bere gunea izan dezaketen...\nAtikoan daukaten logelan, Sydneyk (9) eta Neok (6) beren gune pertsonalizatuak dituzte, bereizle batekin oheen artean, oherako arropa koloretsuarekin eta pribatutasun handiagoa edukitzeko itxi daitezkeen gortinekin.\nLogelako parte bakoitzak bere nortasuna izan dezan, umeek kuxin-nahasketa bat eta horman zinta itsasgarriarekin sortutako irudiaren diseinua aukeratu zuten. Kuxinak hormaren kontra jarriz gero, egunez oheak sofa txiki gisa erabili ditzakete.\nZoruko alfonbra ezberdinen estanpatu eta koloreei esker, ume bakoitzaren gunea hobeto bereizten da. Gehitu taburete txikiak ohearen ondoan gaueko lanparak kokatzeko gainazal erosoa edukitzeko.\nTaburete bakoitzak jabearen iniziala dauka; probatu zinta itsasgarriarekin altzari sinple bat pertsonalizatzen paregabea bihurtzeko. Neok eta Sydneyk diseinu berri bat probatu nahi duten bakoitzean kentzeko eta aldatzeko erraza da.\nErabili kakoak eta apalak haurren gustukoen jostailuak eta marrazkiak logelan erakusteko, baita idazmahaiko anabasa murrizteko ere. Neok eta Sydneyk idazmahaia partekatzen dute, baina bakoitzaren idazmahairako aulkia aukeratu duten kolorekoa da.\nBultzatu haurren sormena arte-materialerako banako tiraderak eta ume bakoitzerako koloretako eranskailu-sistema bat erabiliz. Neok eta Sydneyk beren izenak eranskailuetan idatzi zituzten, dauzkaten gauzak nahastu ez daitezen.\nHUSETPanpinen egongelako altzariak15€\n«Umeei ohean lasaitzea eta beren gune pribatua dutela sentitzeko gortinak ixtea asko gustatzen zaie», dio Sylkek. «Hala ere, nik logelako lurrean elkarrekin jolasten ikustea nahiago dut».\nBarruko esparruetarako diseinua: Sam Grigg\nArgazkiak: Lina Iske\nEtxerako 12 argiztatzeko ideia\nNola prestatu egongela lagunekin afaltzeko 5 pausotan\nNola gorde neguko arropa era seguruan


Demasaren lehen edizio arrakastatsua Irudienean |\nAzokako azken egunean ospatu genuen sortzaile amateurren dema. Finalisten finala handi bihurtu zuten Irudienean bildutako aurkezle, epaile eta publiko beroak. Lapatx, Epidemik eta Maritalavista taldeek eraman zituzten hiru sariak.\nAtzo, abenduaren 9an, Irudienean, estreinatu genuen DemaS.A (sortzaile amateurren dema), Lehen edizioa izanik, espero ez genuen arren, jende dezente hurbildu zen zine aretora eta sekulako giroa izan genuen ekitaldiak iraun zuen bi orduetan. Eskertzekoa da bai publikoak, bai aurkezleak, bai epaileek DemaSAri emandako bizitasuna. Eta, ez izan zalantzarik, aurtengoaren atzetik gehiago etorriko dira, sortzaile amateurren lanari hauspoa emateko!\nEuskarazko film laburren bueltan, eta ezaugarri komun batzuk oinarri, Euskal Herrian antolatzen diren rally edo lehiaketen arteko finala da DemaSA. Euskaltzaleen Topaguneak aurten jarri du martxan, euskarazko ikus-entzunezkoak ekoizten aritzen diren sortzaile amateurrengan fokoa jartzeko.\nIzan ere, euskarazko ikus-entzunezko sorkuntzari sekulako ekarpena egiten diote tokian-tokiko lehiaketok antolatzen dituztenek, baita berton parte hartzen duten sortzaileek ere. Euskaltzaleen Topaguneak hauspoa eman nahi die hauei guztiei , eta denon arteko sare bat sortu.\nAtzokoan 13 lan finalista izan genituen DemaSAn, honako lehiaketetakoak: Getxo Express, ZinebiExpress, Elorrioko 24 ordu digitalean, Kameratoia, Oñatiko laburmetrai rallya eta Sopela Express.\nHaietarik hiru izan ziren DemaSA lehiaketaren historiako lehen sarituak. Antolakuntzatik, guztiak zoriondu nahi ditugu eta berriz ere rallyetan euskaraz sortzen jarraitu dezaten animatu. Hemen dituzue DemaSAko lehen sarituen berri:\nLAPATX taldearen “Ilunpean” lana.\n24 ordu baino gutxiagoan sortutako laburmetraia onena: 300 euro eta sorpresa.\nAurtengo Kameratoia rallya irabaztetik datoz Iker Maguregi eta Andrea Martinez (Algorta eta Gasteiz). “Ilunpean” lanarekin eraman dute DemaSAn ere saria eta 2019ko Laburbirarako aukeraketan dago sartuta. Iaz ere bigarren saria irabazi zuten Kameratoian.\nEPIDEMIK taldearen “Biharkoa atzo”\n24-48 ordu tartean sorturiko laburmetraia onena: 300 euro eta sorpresa.\n2018ko Getxo Express lehiaketan beraiena izan zen euskarazko lanik onena; Asier Rivera, Jon Alberto Lejardi eta Andoni Basurko (Ondarru eta Mutriku) dira “Epidemik”. Atzoko saria jasotzeaz harrituta eta pozik, aurrerantzean ere rallyetan euskarazko laburrak egiten jarraituko dutela esan ziguten.\nBiharkoa atzo ikusi.\nMARITALAVISTA taldearen “ Z-k alde egin zuenetik”\nPublikoaren saria (proiektatuko lan guztien artean aukeratua): 300 euro eta sorpresa.\nDuela hamairu urte hasi ziren rallyetan parte hartzen eta , geroztik, ez dira geratu! Zehazki, Elorrioko “24 ordu digitalean” lehiaketa lehen aldiz antolatu zutenean, orduantxe, hasi ziren. Aritz Albaizarrek egun hartan hartu ei zuen lehen aldiz kamera bat eskuan. Maritalavistakoak urtero-urtero joaten dira Elorriokora, eta Portugaleten, Donostian, ZineBin…rally pila baten aritzen dira. Urtetik urtera aldatzen den arren, Elorrioko eta Larrabetzuko kideek osotzen dute normalean taldea; eta, noizean behin, Bilboko lagunen bat ere biltzen omen da Maritalavistara, rallyen esperientzia honek zer bizio dakarren-edo probatzeko.\n“Z”-k alde egin zuenetik ikusi.


Automatismoak eta kontrola :: denda :: Udako Euskal Unibertsitatea\nNora Barroso Moreno, Haritza Camblong Ruiz, Aitzol Ezeiza Ramos\nAutomatismoa, Ingeniaritza, Teknologia\nLiburu honek Industria alorreko Graduetako Automatismoak eta Kontrola irakasgaia du jatorri. Irakasgai horretan eskolak euskaraz ematen dituzten unibertsitateko irakasleengandik heldu da ideia. Liburuaren edukiak irakasgaiaren programa kontuan hartzen du, baina eskolan ematen dena baino haratago doa, ingurumaria azalduz eta gaietako batzuk sakonduz.\nGainera, automatismoei eta kontrolari buruzko oinarrizko kontzeptu, metodologia eta teknikak azaltzen direnez, halako ikasgaiak ematen diren Lanbide Heziketako hainbat\ngradutako ikasleentzat ere baliagarria da. Idazlana ahal bezain modu pedagogikoan idatzia izana da, jakintza-arlo hauetako hasiberriei begira.\nGaiek elkarren artean harreman handia izan arren, liburua bi atal nagusitan zatitu da. Lehen zatian automatismoei buruzkoa oinarriak aipatzen dira: definizioak, historia,\nhelburuak, automatismo sekuentzialak diseinatzeko Grafcet izeneko lengoaia, automatismoen inplementazioa eta abar. Bigarren zatia, osorik, kontrolari buruzkoa da; oinarrizko definizio, hiztegi, kontzeptu eta metodologiaz gain, sistemen ereduztapena, Laplace-ren transformatua, sistemen joerari buruzko oinarrizko kontzeptuak, eta abar lantzen dira.\nBi zatietan, ariketa zuzendu batzuk ematen dira, baita oinarrizko bibliografia ere.


Lomce legearen kontrako manifestaziorako autobusa Antzuolatik - Antzuola - Goiena.eus\nLomce legearen kontrako manifestaziorako autobusa Antzuolatik\nGoiatz Arana 2013-10-10 15:36\nWert Hezkuntza ministroak ezarri nahi duen Lomce hezkuntza erreformaren aurrean, Antzuolako Udalak, eskolak, Pausoka guraso elkarteak eta ikasle-ohiek dei egin dute lege horrekiko desadostasuna adierazteko egingo den manifestazioan parte hartzeko; eta bertara joateko autobusa antolatu dute herritik bertatik.\n'Euskal Herrian gure hezkuntza eraiki' lemapean egingo da manifestazioa, zapatuan –urriak 12–, Bilbon. Autobusa 16:00etan irtengo da Olaranetik eta doan izango da. Izena udaletxean, eskolan edo gaztetxean eman daiteke.\nDeitzaileek adierazi dute Lomceren kontra daudela Antzuolan hainbeste urtetan zehar eraiki duten hezkuntza ereduarekin zerikusirik ez duelako: "Lomcek ikasleen eta ikastetxeen arteko leia bultzatzen duelako, zailtasunak dituzten ikasleak babes barik uzten dituelako, giza balio unibertsalen ordez, doktrina sustatu nahi duelako... Guk, berriz, uste dugu aukera-berdintasuna, elkarlana, ideia, izaera eta ahalmen ezberdinen errespetua direla kalitatezko hezkuntzaren oinarriak eta hiritar arduratsu eta kritikoak eraikitzeko bermea".


Itzulpengintzari buruzko topaketak Polonian — EIZIE Elkartea\nEIZIEk itzulpengintzari buruzko solasaldiak antolatu ditu Polonian.\nItzultzaile Berriak programaren haritik, aurten Polonian izango dira itzulpengintzari buruzko solasaldiak. «Itzulpengintza, kulturen arteko zubi» lemapean, hiru ekimen antolatu ditu EIZIEk Etxepare Euskal Institutuaren laguntzaz, bereziki itzulpengintzak euskal literaturan (eta kulturan) duen garrantziaz hitz egiteko.\n2019ko azaroaren amaieran, Danele Sarriugarte idazle eta itzultzailea, Katarzyna Sosnowska itzultzailea, Arantzazu Royo EIZIEren ordezkaria eta Aitor Arruza irakasle eta ikertzailea izango dira topaketa horietan.\nLehen egunean, Euskal Herriko ordezkariek hitzaldi bat eskainiko dute Varsoviako Unibertsitatean, Iberystyka saileko irakasle eta ikasleak ere gonbidaturik. Ondoren, itzulpen-lantegi bat egingo da, euskara ikasten ari diren ikasleekin. Aitor Arruza izango dugu bidelagun.\nHurrengo egunean, mahai-inguru bat izango da Varsoviako Cervantes Institutuan, hizkuntza hegemonikoen eta gutxituen arteko itzulpengintza ardatz harturik. Abel A. Murcia kataluniar idazle eta itzultzaileak jardungo du Danele Sarriugarte eta Katarzyna Sosnowskarekin batera, Aitor Arruza gidari dutela. Atxagaren Gizona bere bakardadean liburuaren polonierazko itzulpen argitaratu berria ezagutuko dute bertaratzen direnek, bestalde (K. Sosnowkak itzulia).\nLarunbat eguerdian, STL Poloniako Literatur Itzultzaileen Elkartearen egoitzan bilduko dira Euskal Herriko ordezkariak eta Poloniako itzultzaile profesionalak gosari-solasaldi baten bueltan, K. Sosnowskak gidatuko duen saioan.


Lehen jardunaldia: Fabrikazio Aurreratuaren testuinguru orokorra - Azaro Fundazioa Newsletter\nLehen jardunaldia: Fabrikazio Aurreratuaren testuinguru orokorra\nMartxoaren 14an Fabrikazio Aurreratuari buruzko lehen jardunaldia ospatuko da Lea-Artibaiko Berrikuntza Gunean.\nJardunaldi hau TransferINN proiektu europarraren baitan kokatzen da, muga eremuko zazpi erakunderen lankidetzaren bitartez gauzatzen dena. Bere helburu nagusia ezagutzaren transferentzian oinarritutako berrikuntza ekosistemak sortzea da.\nHain zuzen ere, Fabrikazio Aurreratua ezagutzaren transferentzia gauzatzeko aukeratu den alorretako bat da, eta horregatik, Azaro Fundazioak ikuspuntu ezberdinetatik gai hau landuko duten lau jardunaldi antolatuko ditu, MGEP eta ESTIArekin elkarlanean.\n(Egin klik argazkian programa osoa ikusteko)\nProiektu hau %65ean finantzatu du Eskualde Garapenerako Europako Funtsak (EGEF) Interreg V-A Espainia-Frantzia- Andorra (POCTEFA 2014-2020) programaren bitartez. POCTEFAren helburua Espainia-Frantzia-Andorra muga eremuko gizarte eta ekonomia integrazioa indartzea da. Programa honek lurralde garapen jasangarri baten alde, ekonomia, gizarte eta ingurumen jarduerak burutzeko estrategia bateratuen garapenean ardazten du du bere laguntza.\n2018 azaroak 15\nVisio biltzarra 2018


Euskal jendarte osoari dei egiten diogu mobilizatu eta Euskal Herriko kaleak betetzera, pentsionistekin eta euren aldarrikapenekin bat | LAB SINDIKATUA\nEkintza Soziala Euskal jendarte osoari dei egiten diogu mobilizatu eta Euskal Herriko kaleak betetzera,...\nAzken hilabeteotako mobilizazioen ondoren deialdi berri baten aurrean gaude, gure ustez bete betean zehzaten dituena arazoak zein instituzio publikoetatik eman daitezkeen eta eman behar diren konponbideak.\nOrain badago azken urteotan ezarri dituzten murrizketak aldatzekoaukera, aurrekontuek horretarako bidea zabal dezakete eta klase politikoak kaleko eskariak entzun behar ditu, gehien behar duten pertsonenak. Zoritxarrez, 190.000 pentsiodunen Lanbidearteko Gutxieneko Soldata baino gutxiago kobratzen dute, milaka asko ezin dira hilabete amaierara iritsi edo neguan berogailua piztu eta gainera, badaude alderdi politikoak nahiago dutenak hauek pobrezian uztea egoera honetatik ateratzen laguntzeko dirua badagoenean.\nZoritxarrez, emakume pentsionistak dira egoera larrienak dituztenak. Eurek dituzte pentsiorik okerrenak, %76ak pobreziaren atalasetik behera kobratzen duten eta hau berehala konpondu behar da. Ezin da beste alde batera begiratzen jarraitu eta pobre izatera kondenatzea, ez da bidezkoa eta onartezina. Berdintasun politiken alde egiteko ordua da eta pentsioekin berehala egin daiteke.\nErreformaz erreforma egiten ari den eskubide ekonomiko eta sozialen urraketak alarma egoerara eraman ditu hainbat pertsona, eta hauen artean, hamaika pentsionista. Egungo pentsiodunekin ari da hau gertatzen baina berdin plantea liteke etorkizuneko pentsionistekin ere, enplegu prekarioak, miseriazko soldatak eta duinak ez diren bizi baldintzak dituzten langileekin.\nPentsioak jokoan daude euskal enpresetan lan-erreforma ezarri delako, emakumeen kontrako diskriminazioa dagoelako segregatutako lan merkatuan eta babes sozialerako sistema pobretu egin dutelako. Honi buelta emateko ordua da eta 2019rako aurrekontuak dira horretarako momentua. Ez iezaiozue uko egin zuen erantzukizunari edo okerrago dena, ez itzazue beharrizanik gorriena dutenak gehiago zigortu eta jaramon egiezue euren eskariei.\nPentsio duinak eskatzen dugu, KPIaren bermea guztientzat, 1.080 eurotako gutxieneko pentsioa Europako Karta Sozialak zehaztutakoaren arabera, aukera berdintasuna gizon eta emakumeentzat, soldata-arrakala eta pentsioenarekin amaitzeko helburu argia eta Babes eta Gizarte Segurantzarako Sistema Publiko eta Propioa, orain eta etorkizunean pentsio duinak bermatuko dituena, eta baita ere 1.200 eurotako Lanbidearteko Gutxieneko Soldata euskal langileentzat.\nHorregatik, LABetik dei egiten diogu euskal jendarte osoari bat egin dezan pentsionisten mobilizazioarekin. Zuzenean eragiten dietenak, enplegua duten eta ez duten langileak, prekarioak, gazteak, emakumeak… atera daitezela kalera pentsionistak eta eurek aldarrikapenekin batera.\nBaditugu alternatibak kapitalak inposatu nahi dizkigun bizitza prekarioen aurrean.\nKalera ateratzeko ordua da! Hemen eta orain, posiblea da 1.080 eurotako gutxieneko pentsioa lortzea, Sistema Publiko eta Propioa eta 1.200 eurotako gutxieneko soldata.\nHemen lan egin eta hemen kotizatzen badugu, hemen erabaki behar dugu.


Xia Tenzinen bidaia miresgarria - Karrikiri Euskal Denda\nXia Tenzinen bidaia...\n2.010. urteko Euskadi Sariaren...\n> Haur eta gazteak>Haur liburuak>Xia Tenzinen bidaia miresgarria\n2.010. urteko Euskadi Sariaren irabazlea, Haur + Gazte Literatura arloan\n11,80 € BEZ barne\nTximeleta euria, kristal euria, euri berdea, harri euria, apo eta suge euria, txinparta euria, malko euria, izar euria, istorio euria eta tximeleta euria. Horrela dute izena liburu honetako hamar atalek.\nLiburuaren izenburuak berak eta atalen izenek iradokitzen diguten moduan, magia eta lilura dira nagusi kontakizunean zehar. Hona hemen, labur-labur, istorioaren haria: Xia Tenzin, munduko gizonik altuena, munduko mendirik altuenean bizi da, Tibeten; hala ere, ezin du itsasorik ikusi, eta aitaren berririk ere ez du.\nBeraz, bidaia bati ekingo dio, arriskuz betetako bidaiari alegia, baina baita xarmaz, maltzurkeriaz eta misterioz blai izango den bidaiari ere.\nZertarako-eta itsasoa ikusteko zein aitaren berri jakiteko. Lortuko ote du? Alde batetik hizkuntza aberatsa, bizia, darabil Zubizarretak; eta, bestetik, zortzi urtetik aurrerako neska-mutikoentzat aproposa oso.\nHeldu zein haur, guztiek hartuko duzue gozatu ederra liburua irakurtzeaz bat: euskara ederra bidaide, Xia Tenzinekin abiatuko zarete itsasorantz, eta berarekin batera biziko abentura eta kalentura zirraragarriak.\nAzken finean, zer da ba irakurtzea, bidaia miresgarria ez bada? Erdu zu ere dantza, poema eta Jacobo Muñizen marrazki ederrak lagun atzerriko soinu, leku eta jende miresgarriez gozatzera, ez zaizu damutuko-eta!\nBi sagu polt...


Irekia Eusko Jaurlaritza - Gobierno Vasco :: 'Sormen Lantegiak' proiekturako diru-laguntzen programaren aurkezpena\n'Sormen Lantegiak' proiekturako diru…\n<img src="https://bideoak2.euskadi.eus/2012/05/10/fabricas_creacion/fabricas_creacion.jpg" style="max-width:100%" alt="'Sormen Lantegiak' proiekturako diru-laguntzen programaren aurkezpena" />\n'Sormen Lantegiak' proiekturako diru-laguntzen programaren aurkezpena Iturria: Irekia\nEusko Jaurlaritzak 'Sormen Lantegiak' programan proiektuak aurkezteko epea irekitzen du, 900.000 euro esleitu direnerako\nEusko Jaurlaritzak 'Sormen Lantegiak' proiektuaren 2012ko edizioa abiarazi du, pertsona eta enpresa sortzaileentzako laguntza programa bat 900.000 euro esleitu direnerako. Bihar, ostiralean, Euskal Herriko Aldizkari Ofizialak Kultura Sailako agindua argitaratuko du eta proiektuak aurkezteko hilabete bateko epea emango du.\n'Sormen Lantegiak' lerro espezifiko bat da, bai artearen ikuspegi hutsetik bai ekoizpenaren kudeaketaren ikuspegitik berrikuntza sustatzeko, talentu eta praktika sortzaile berriak ager daitezen, horrela kultura-edukiak sortzeko egiturak berritu ahal izateko, bereizgarritasun propioak dituzten eraketa artistiko berriak sortu ahal izateko eta, oro har, gerora gure erkidegoko arte-sarea aberastu eta sendotu dadin.\nAginduak iazko estruktura mantentzen du, eta zuzentzen den sormen proiektuei erantzunak emateko lau laguntza-modalitate jasotzen ditu:\nModalitate hau bideratuta dago programa espezifikoak antolatuz eta horretarako behar diren zuzkidura, azpiegitura eta egiturak erabiliz, bai banakako pertsonei bai kolektibo sortzaileei hainbat prozesuri (ekoizpena, prestakuntza edo kulturaren edo artearen alorreko eskuhartzea) ekiteko espazioak, baliabideak eta lankidetzarako laguntza eskaintzen dizkieten zentroek aurkezten dituzten jarduera-proiektuetara, betiere orientabidetzat hartuta adierazpen artistikoen berrikuntza, talentuak antzematea eta bultzatzea, eta kudeaketa parte hartzailea.\nModalitate honetan proiektu bakoitzari emandako diru-laguntzaren gehienezko zenbatekoa laurogei mila (80.000) eurokoa izango da, eta ezingo du gainditu aurkeztu den aurrekontuaren %80.\nModalitate hau bideratua dago proiektuen eta prototipoen aldez aurreko diseinua helburu duten proposamenetara, non eta ideia, hipotesi edo hasierako kontzeptu batetik abiatuta beraren bidezkotasuna, interesa, originaltasuna edo egokitasuna ikertu nahi diren, bai eta beraren bideragarritasuna ere, produktu edo prozesu artistiko jakin bat, gerora gara daitekeena, bilakatzeko.\nModalitate honetako diru-laguntzetarako 60.000 euro erabiliko dira, 3.000 euroko hogei laguntzatan banatuta. Modalitate honetako eskatzaile bakoitzak proiektu bat baino gehiago aurkez dezake, baina onuradun bakoitzari proiektu bakarragatik baino ez zaio diru-laguntza emango.\nModalitate hau bideratua dago ikerketarekin, berrikuntzarekin eta garaikidetasun artistikoarekin loturiko kultur proiektuetara, -seriean produzitzeko modukoak izan edo ez, baina betiere tankeraren eta edukiaren egituragatik horrelakotzat ezagutzeko modukoak-, publikoaren artean banatuak, erakutsiak eta kontsumituak edo partaidetuak izateko helburua dutenak.\nModalitate honetako diru-laguntzetarako 290.000 euro erabiliko dira, eta proiektu bakoitzari emandako diru-laguntzaren gehienezko zenbatekoa 50.000 euro izango da, eta inoiz ere ezingo da gainditu eskabidearen helburu den jardueraren kostuaren %65.\nModalitate hau bideratua dago proiektu edo produktu sortzaileak jendaurrean erakutsiak edo aurkeztuak izateko, bai zentro edo aretoetan, bai programazio, jaialdi eta azoketan, erakusketa, foro, merkatuetan eta, oro har, proiektu eta produktu sortzaile horiek balioztatuko dituen edozein ekitalditan.\nProiektuak eta produktuak erakutsiak eta aurkeztuak izatera bideratutako diru-laguntzen diru-kopurua 80.000 euro izango da.\nEdozein modutan, laguntzak ez du inoiz gainfinantzaketarik ekarriko eta ez ditu, halaber, honako kopuruak gaindituko: 1.600 euro proiektuak aurkezteko, eta 5.000 euro produktuak erakusteko.\nDiru-laguntzen agindu honek 2011n abian jarritakoarekin jarraituko du. 2011koa oso harrera ona izan zuen eta une horretara arte Saileko gainontzeko deialdiekin betetzen ez zen eremu bat bete zuen. Zehazki, iaz 153 proiektu aurkeztu ziren. Proiektu horiek lau modalitatetan banatzen ziren. 26 proiekturi eman zitzaien diru-laguntza. Proiektu horiek aukeratzeko, zenbait irizpide erabili ziren, hala nola, aurkeztutako zentro eta proiektuen interes publikoa, interes artistikoa eta kulturala, erantzukizun soziala, dimentsio teknologikoa, tokiarekiko lotura eta gaitasun berritzailea.\nSORGUNE modalitatean guztira 562.345 euro inbertitu zituzten. Hona hemen proiektuetako batzuk: ZAWP-Zorrozaurre Art WorkingProgress-, Harrobia-Eskena, Espacio alfa 013 Alfa Arte-rena, AzalaKreazioEspazioa, Cuerpos Líquidos Muelle3-ren proiektua, CREArte Amiarte elkartekoa.\nGainera, IKERTUk 40.000 euro erabili zituen; 5.000 euroko 8 beka ziren. Aukeratutako proiektuen artean Oroiki: oroitzapenkutxainteraktiboa, Iñaki Merinorena, nabarmendu zen; ondoko helburua zuen proiektu horrek: artearen aukera narratiboaz baliatzea adineko pertsonen adimen arazoak arintzeko. Haciendo visible lo invisible..., Lucía Onzainena, ere aipatu beharra dago. Barrikako paduretan esku hartzeko ikerketa-proiektu bat da. Halaber, arte eta teknologiako, gizarte eta komunitateko, eremu publikoko, dokumentaleko, edukien diseinuko, etab.eko alorreko proposamenak aurkeztu ziren.\nARRAGOA modalitateari dagokionez, 297.655 eurorekin hornitu zen. Nabarmendu ziren ColaboraBora, Amasterena -work in progress plataforma baten moduan egituratzen den ekintzako hausnarketa proiektu bat da, itxurarik eta definitutako eredurik gabekoa, irekia eta malgua, ingurunearekin batera garatuko dena, uneoro komunitatea osatzen duten eragileen interesekin bat etorriz-, eta Ubigaren Identidades Híbridas. Azken hau, plataforma anitzeko esku hartzeko proiektu dokumental bat da; herritarrak ikus-entzunezko edukien sorreran nahasiko ditu, grabatzeko telefono mugikorrak erabiliko dituzte.\nAmaitzeko, AGERTU modalitatean 12.329 euro inbertitu ziren hiru proiektutan.\n'Sormen Lantegiak' bidez azpiegituratan inbertsioak burutzen laguntzen da. 2010ean hasi zen, 500.000 euro ZAWP -Zorrozaurre Art WorkingProgress- proiektuari eta 300.000 euro Harrobia proiektuari emanez. Gainera funtzionamendurako zenbait laguntza eman zien Azala-ri (35.000 euro) eta ALFA ARTE-ri (45.000 euro). 2011n, gainera, 37.900 euro eman ziren PABELLON 6 abian jartzeko eta 1,5 milioi ASTRA proiekturako, 2011 eta 2012 urteen artean banatzeko. Aurten inbertsioen programa honek jarraituko du eta PAPELERAri milioi bat eta ZAWPi 150.000 euro emango die.\nBestalde, gaur KARRASKAN aurkeztu da, Euskadiko sormen esperientzien sarea da eta egungo sorkuntzekin eta sormen aplikatuarekin lotura duten eremu, programa eta eragileak bilduko ditu. KARRASKANek ondoko aldarrikatzeko helburua du: sormenak eta sorkuntzak eraldaketarako mekanismoak direla eta sistema kultural, sozial, ekonomiko eta politikoak berritzeko dinamikak sortzeko gaitasuna dutela. Herritarren esku egon behar dira, modu gardenean, horizontalean, parte-hartzeko aukera emanez eta iraunkortasunez. Laburbilduz, sormen sektorearen topaketarako eta bilketarako ekintza da, beti atomizatuta egon den eremu baten elkarrizketa erraztuko duena.\nRT @ZIOR13: Presentación del programa de subvenciones para 'Fábricas de Creación'\nhttp://t.co/vAKMO4AF @eutokia @initservices @BilbaoEkintza\nfabricas_creacion.jpg 20 KB (jpg)


Legealdiko laugarren aurrekontuak onartzeko bidean dira Nafarroan | Politika | Berria\nLegealdiko laugarren aurrekontuak onartzeko bidean dira Nafarroan\nGeroa Baik, EH Bilduk, Ahal Dugu-Orain Baik eta Ezkerrak 20 milioi euroren zuzenketak onartu dituzte 2019ko aurrekontuetan. Akordio politikoak egonkortasuna eman duela azpimarratu dute\nMarisa de Simon, Bakartxo Ruiz, Ruben Velasco eta Koldo Martinez, atzo, Nafarroako Parlamentuan. EH BILDU Tamaina handiagoan ikusi\n2018ko azaroak 22 - Iruñea\nUPNk hiru aldiz luzatu zituen aurrekontuak aurreko legealdian. Horren aldean, aldaketaren aldeko lau taldeak legealdi honetan laugarren aurrekontuak ateratzeko bidean dira. Atzo, Geroa Baik, EH Bilduk, Ahal Dugu-k eta Ezkerrak 2019ko aurrekontuen gaineko 128 zuzenketa aurkeztu zituzten. Nafarroako Gobernuaren lege proiektuari 20 milioi inguruko aldaketak ezartzeko helburua dute. «Talde guztiok egin dugu ahalegina akordioak lortzeko, talde guztiok erakutsi dugu konpromisoa legealdi honetan aurrekontuak izateko, beste legealdi askotan ikusi izan ez dugun irudia emateko», nabarmendu zuen EH Bilduko Bakartxo Ruizek.\nBestelako urratsak egin aurretik, gaurko proba gainditu beharko dute. PPk eta UPNk 2019ko aurrekontu proiektuari aurkeztutako osoko zuzenketak eztabaidatuko dituzte osoko bilkuran, baina, PSNk laukoarekin bat egingo duenez, ez dute arazorik izango atzera botatzeko.\nAtzo aurkeztutako zuzenketan inguruan pozik zegoen Geroa Baiko Koldo Martinez: «Legealdiaren laugarren urtean, laugarren aurrekontuak izango dira hauek. Egonkorra eta sendoa izan da aldaketaren gobernua; etengabe lan egin du herritarren ongizatearen alde». Aurrekontuok hauteskunde urtekoak izango direnez, gerta liteke beste gobernu batek kudeatu behar izatea. Alta, ez da hori EH Bilduren asmoa, Ruizen hitzetan: «Aurrekontuak aldaketa politiketan pentsatuz egin ditugu, eta akordio programatikoa bete nahi dugu. Ziur gaude ez dela amaituko maiatzaren 26an, eta hortik aurrera jarraituko duela».\nVelascok nabarmendu zuen «diru gutxirekin» aldaketa garrantzitsuak egin dituztela Landa Garapenean eta Ingurumenean. Ezkerrako Marisa de Simonen ustez, berriz, aurreko legealdiko murrizketak iraultzeko gai izan da laukoa: «Aurrekontuan zeuden gabezia batzuetan aurrera egin dugu, eta zerbitzu batzuk hobetu ditugu».\nNafarroako Ahal Dugu-k bat egin du zuzenketekin. Alderdiaren organo gorenari, herritarren kontseiluari, aurrekontuak onartzea proposatuko dio, nahiz eta, Mikel Buil eledunaren arabera, «kritikoak»diren edukiarekin: «Ez dugu lortu gobernuak parte-hartze prozesu zabal bat bultzatzea, gizarte eragileek eta sindikatuek ere parte har dezaten».\nZuzenketek departamentu guztietan aurreikusten dituzte aldaketak. Euskarari dagokionez, 200.000 euroko hazkundea izango dute laguntzek. Hezkuntzan, 0-3 zikloko haur eskolak finantzatzeko udalekin hitzartutako itunak, milioi bat euro; musika eskolentzat, milioi erdiko laguntza deialdia; hainbat ikastetxe publikoren obretarako, 1,3 milioi; osasunean, Nafarroako Ospitale guneko obretarako, 660.000 euro, eta Cascante, Lizarra, Tutera eta mendialdeko osasun etxeetarako, 450.000 euro; garapen ekonomikoan, elikagai industriaren zentro teknologiarentzat, 700.000 euro ikerketarako; berdintasun politiketarako, 530.000; liburutegietarako, 400.000 euro; Tuterako kiroldegirako, 1,8 milioi.\nPSNk, berriz, atzo iragarri zuen 297 zuzenketa aurkeztuko dituela: 181 milioiko balioa dute. Maria Txibiteren arabera, gobernuaren proiektuari «anbizioa falta zaio».


Tropel osoa otzandu du Skyk | Kirola | Berria\nTropel osoa otzandu du Skyk\nFroomeren taldeak kontrolatu du Alpeetako lehen etapa, eta ez da mugimendurik egon faboritoen artean. Alaphilippek irabazi du, eguneko ihesaldian sartuta. Ion Izagirre bigarren izan da\nJulien Alaphilippe, ukabilarekin bihotza jotzen, La Gran Bornardeko azken zuzengunean. SEBASTIEN NOGIER / EFE\nIrudia, ausartenaren borondatea suntsitzeko modukoa izan zen: La Colombieren gora, eguneko azken mendatean, eta Sky taldeko bost kide tropelaren buruan: Egan Bernal, Michal Kwiatkowski, Wou Poels, Geraint Thomas, eta, nola ez, Chris Froome. Froomek bere zaindari pretoriarren ahalaren erakustaldi lotsagabea egin zuen atzo Alpeetako lehen etapan. Ez zuten ametitu faboritoen arteko mugimendurik, asmo adierazpen agerikoa. Emozioa, beraz, kilometro batzuk aurrerago zegoen, eguneko ihesaldian, eta han Julian Alaphilippe (Quick Step)izan zen indartsuena. Ion Izagirrek (Bahrain) ere oso ondo jokatu zituen bere aukerak, baina bigarren izan zen, 1.35era.\nTourrak mendiko lehen etapa izan zuen atzo, eta faboritoek euren burua aztertu eta aurkariak zelatatzeko baliatu zuten. Logikak hori dio, baina Sky taldeak ere ez zien askoz gehiagorako tarterik utzi. Bost mendateko etapa zen, eta La Colombiere azkenaren ondoren hamabi kilometroko jaitsiera zegoen helmugara arte. Ihesaldi bat osatzeko testuinguru aproposa zen, baina baita sailkapen nagusira begira mugimendu ausarta egiteko ere. Gerra garaietan kasko urdinak bidaltzen dituzte liskarrean dauden lurraldeak baretzera, bada atzokoan elastiko zuriek ezarritako erritmoak otzandu zuen tropela. Rigoberto Uran (Cannondale) izan zen kontrol erritmoari jarraitu ezin izan zion bakarra. Iazko bigarren sailkatua asko sufritzen ari da, eta atzo 2.46 galdu zuen.\nTropel guztiak zekien ihesaldirako egun aproposa zela, eta hasiera oso bizia izan zen multzo indartsu bat osatu eta tropela atzean uztea lortu zuen arte. Klasikozale eta etapa ehiztariekin osaturiko hogeita bat kideko elite multzoak egin zuen aurrera. Han ziren, besteak beste, Greg van Avermaet (BMC) liderra; Alaphilippe eta Philippe Gilbert (Quick Step); Lilian Calmejane eta Rein Taaramae (Direct Energie); Robert Gesink (Lotto-Jumbo)... eta euskal herritar bakarra: Ion Izagirre. Herenegun esan zion BERRIA-ri ihesaldi estrategikoren batean sar zitekeela, eta atzoko eguna aproposa zen harentzat; are gehiago, amaierako aldapa behera luzea kontuan hartuta.\nLiderra ihesaldian zen, baina tropelak baimena eman zien. Van Avermaet helmugara iritsi ziren iheslarien artean egon zen, eta 2.22raino handitu zuen Geraint Thomasekiko (Sky) aldea. Faboriroek, baina, ondo dakite Van Avermaetek elastiko horia eranztea egun kontua baino ez dela. Hortik aurrera etapak bi arreta gune izan zituen, tropela eta ihesaldia, eta kilometroek aurrera egin hala, gero eta garbiago ikus zitekeen etapako irabazlea aurreko multzoan zegoela.\nIheslariek minutu askoren tartea ireki zuten, eta Alaphilippek sintoma onak igorri zituen etapa guztian. Mendiko elastikoaren helburua hartu, eta bera pasatu zen lehenbizi Bluffy eta Plateau des Gliereseko gainetatik. Aurrera egin ahala, ihesaldia entresaka nozituz joan zen, eta Izagirrek aurpegi ona zuen. Atzeko tropelean Nibali (Bahrain) laguntzera behartuko zukeen mugimendurik egon ezean, etaparekin amets egin zezakeen.\nIhesaldiak eguneko azken aurreko mendatean hartu zuen astindurik handiena, Romen gora (8,8 kilometro eta %8,9). Taaramae izan zen kideen sasoia probatu zuen aurrenekoa, eta Alaphilippek hari erantzun zion. Izagirren bazekien hura zela zaindu beharreko gurpila, baina ezin izan zion jarraitu. Ormaiztegiarra burua hotz mugitu zen ihesaldian, ondo kalkulatu zuen dena, baina aldagai bakarrak egin zion kale: Alaphillippen indarra.\nAtzean, tropelean, Jonathan Castroviejok (Sky) lan handia egin zuen. Bazterrak nahastu nahi zituenak gogor jo beharko zuen. Aurrean, berriz, Alaphilippe zen erritmoa ezartzen zuena. Taaramaekin igo zuen La Rosier, eta La Colombier (7,5km eta %8,5) hasi zutenean, eguneko azken mendatea, 55 segundoko aldea zuen Izagirrerekiko. Bien pedal kolpea ikusita, erraza zen asmatzea nork utziko zuen atzean nor, eta Alaphilippek nahi bezala kendu zuen gainetik Taaramae. Bakarrik iritsi zen Colombiereko gainera, eta 1.30era igaro zen Izagirre. Jaitsieran ezinezkoa zen tarte hori jatea, eta Alaphillippek gozatu zuen amaierarekin. Sasoiko zazpigarren garaipena du, eta Quick Step taldearen berrogeita hamargarrena.\nFaboritoek, bitartean, elkarrekin egin zituzten azken kilometroak. Argi zegoen ez zela egun egokia. Skyk erritmo gogorra egin zuen, baina hogei kidetik gorako multzo batek elkarrekin igo zuen La Colombiere. gaur eta bihar etapa gogorrak datoz eta inork ez zuen indarrik xahutu nahi. Dan Martin izan zen saiakera txikia egin zuen bakarra,baina luzimendu handirik gabe. Faborito handien artean Uranek bakarrik galdu zuen denbora, baina bigarren mailako hainbatek sufritu zuten, besteak beste, Bob Jungelsek(Quick Step), Rafal Majkak (Bora), Bauke Mollemak (Trek) edota Ilnur Zakarin (Katuxa).\n108 kilometroko etapa bizi eta gogorra\nPorte, kolokan Vueltarako


genre_facet:"EIMAk onetsitako materialak" topic_facet:"Fabrikazio Mekanikoa (Lanbide Arloa)" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Sistema automatizatuak (Modulua)" topic_facet:"Fabrikazio-teknikak (Modulua)" author_facet:"Osinalde Vidal, Asier"\nGeneroa / Forma: EIMAk onetsitako materialak Proposatutako gaia: Fabrikazio Mekanikoa (Lanbide Arloa) Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Sistema automatizatuak (Modulua) Proposatutako gaia: Fabrikazio-teknikak (Modulua) Egilea: Osinalde Vidal, Asier\nAutomatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Emakumeen kontrako indarkeria ezabatzeko nazioarteko eguna - Agenda - Zestoa\nEmakumeen kontrako indarkeria ezabatzeko nazioarteko eguna\nAzaroaren 25a, emakumeen kontrako mota guztietako indarkeria gaitzesteaz gain, indarkeria sortzen duten agente eta egitura guztiak gaitzesteko eta aski dela esateko egun bat da. Eta egun horretan erakunde publikoek, borroka horretan dugun lehentasunezko agente-izaera berretsiz, konpromiso zehatzak hartu behar ditugu. Emakumea izateagatik soilik indarkeria jasateko aukera txikiena dagoen bitartean, gure herrian ez dugu bakea edo normalizazioa lortuko. Horregatik, Zestoako Udalak, bi alderdien arteko adostazunez, ondorengo adierazpen instituzionala onartzen du.\nAzaroaren 25a “Emakumeen kontrako indarkeria ezabatzeko nazioarteko eguna” dela-eta, Zestoako Udal honek, emakumea indarkeria matxistatik libre bizitzeko espazio komunak eraiki eta emakume eta gizonen arteko berdintasun erreala oinarri izango duen bizikidetza eredua gauzatzeko konpromisoa hartzen du.\nHerritarren bizitza kolektiboa kudeatzeko ardura duen erakunde orok bere agenda politikoaren lehentasun jo behar du indarkeria matxistarik gabeko herrialde eta lurraldeak eraikitzea eta baita gizarte igualitario baten defentsa ere, non emakumeek euren burua aske sentituko duten.\nSistema kapitalista neoliberalak patriarkatuarekin duen aliantzak emakumeen bizitzan zuzeneko inpaktu garrantzitsua izaten jarraitzen du. Horrela, aurten ere, Hego Euskal Herrian indarkeria matxistaren datuek gorantz jarraitzen dute.\nBitartean, kontzeptu horiek despolitizatzen dituen sistema batek bere gain harten ditu kontzeptu feministak, eta edukirik gabe uzten ditu, berdintasun faltsuko egoera bat normalizatzen lagunduz.\nErrealitateak aurkakoa adierazten digu, ordea. Datu mediatiko eta ezagunenek, gorputzen aurka euren adierazpenik muturrekoenean eragindako zuzeneko indarkeriaren (bortxaketak eta heriotzak) datuek, deseroso sentiarazten eta oihartzun soziala sortzen duten arren, biktimen aurkako indarkeria mediatiko eta soziala handitu egin da eta indarkeria fisikoa jasan duten emakume horiek beraiek zalantzan jarri dituzte, euren baliatzeko gaitasuna kenduz eta bigarrenez biktima bihurtuz.\nAldi berean, oihartzun txikia duten indarkeria-adierazpenak daude. Komunikabide, publizitate eta musikaren bitartez ematen den indarkeria sinbolikoa, soldata txikiago eta lan-baldintza-kaxkarragoetan gauzatzen den indarkeria ekonomikoa, kontrola, gehiegikeria eta, zenbaitetan, indarkeria fisiko eta sexuala dakartzaten gazteen arteko botere-erlazioak, babes behar luken etxeko hormen artean hainbat emakumek jasaten dituzten tratu txar psikologikoak.\nEz da nahikoa indarkeria-adierazpen jakin batzuk aipatu eta salatzea horrelako ekintzaren bat gertatzen den bakoitzean; arrazoien gainean jardun behar da, sustraira jo behar da.\nBeraz, beharrezkoa da indarkeria-adierazpenen arrazoietan sakonduko duen ahalegin bat egitea, emakumeen ekiteko ahalmenak onartuz, haien erruduntasuna gaitzetsiz eta indarkeria matxistarik gabe bizi ahal izan daitezen lagunduz. Eta horretarako ezinbestekoa da gure gizarte-ereduaren egitura-aldaketa bat egitea; hori ez egitea bidezko aldaketa baten aldeko konpromisoari uko egitea da. Eta gure egin behar dugu konpromiso hori gizartea osatzen dugun agente guztiok, indarkeriaren aurkako jarrera aktiboa ez hartzea indarkeria matxista eusten jarraitzea delako. Denon erantzukizuna da indarkeria matxistari zein hau zuritzen duten jarrerei, bakoitzaren eragin-eremutik, aurre egitea: erakunde publikoak, kultur-agenteak, komunikabideak, lan-arloko agenteak eta agente ekonomikoak. Familiek, adiskideek, kolektiboek eta arduradun publikoek ere zuzeneko erantzukizuna dugu.\nUdaletik, gure herritar ditugun emakumeengandik gertuen dugun erakundetik, beharrezkoa da indarkeria matxistaren aurkako ekinbide integralak martxan jartzea. Indarkeria matxistaren biktima izan diren emakumeei laguntza-zerbitzua bermatzea ez ezik, beharrezkoa da baita ere esku-hartzearen plano guztietan aritzea: Prebentzioa, detekzioa, arreta, babesa, koordinazioa, justizia eta erreparazioa ere bai.\nErreparazio honen helburua indarkeriaren biktimak guztiz osatzea izan behar da. Hortaz, barne hartu behar du inplikaturik zerbitzu eta sistema guztiak hobetzea, nola-eta horiek guztiak sistematikoki aztertuz.\nHorregatik, indarkeria matxistaren aurkako nazioarteko egun honetan, Udal honek sendo adierazi nahi du Euskal Herria feminista, justu eta ekitatezko baten aldeko aldarrikapena. Era berean, indarkeria matxista desagerrarazi eta oinarrian sexu arteko harreman bidezkoak dituen eredu soziala eraikitzeko borrokan ari diren elkarte eta taldeekin elkarlanean aritzeko beharra azpimarratu nahi du, bide horren eraikuntzan honako konpromiso hauek gure gain hartuz:\nZestoako Udal honek, Emakumeen Mundu Martxak bultzatutako indarkeria matxistari aurre egiteko protokoloa bere egiten du.\nZestoako Udal honek, izateko eta izendatzeko modua orekatzeko xedez, aurrerantzean “indarkeria matxista” adiera erabiliko du, adituek hori erabiltzen baitute modu normalizatuan.\nZestoako Udal honek, kolektibo feminista eta emakume-taldeekin elkarlanean, herriari lotutako indarkeria matxistari aurre egiteko plana jarriko du martxan, honetarako beharrezkoak diren baliabide ekonomiko eta tekniko guztiak aktibatuz.\nZestoak Indarkeria Matxistaren aurkako Behatoki bat jarriko du martxan, erasoak identifikatu eta salatzeko, indarkeria hori ezabatzeko eta gertatu baino lehen prebenitzeko, emakume-taldeekin eta kolektibo feministekin elkarlanean.\nZestoako Udal honek, 2018ko aurrekontuak definitzeko unean, berdintasun-unitateei beharrezkok baliabide tekniko eta ekonomikoak emango dizkie, eta unitate horiek egonkortu eta indartzeko konpromisoa harten du.\nZestoako Udal honek, Foru Aldundiari eta Emakunderi eskatzen die emakume eta gizonen arteko berdintasunaren alorreko aurrekontu-partidak handitzeko, berdintasun-zuzendaritzak sendotzeko, epaitegietako genero-unitateak indartzeko eta indarreko legeria berraztertzeko konpromisoa hartzeko.\nZestoako Udal honek hezkuntzako agenteei zuzeneko deia egiten die curriculum-lerroetan genero-berdintasun sar dezaten.\nErakunde honetatik, hau da udaletik, borroka feministaen alde hartu dugun konpromisoa berretsi nahi dugu, indarkeriarik gabeko gizarte demokratiko bat eraikitzeko bide eta tresna nagusia den heinean.\nBat egiten dugu mugimendu feministak azaroaren 25erako deitutako mobilizazioekin, besteak beste Zestoako Txoko Feministak eguerdiko 12:30etarako plazan deitu duen elkarretaratzearekin, eta jendarte osoari ere dei egiten diogu mobilizazio horretan parte har dezan.


Ezkerraldea-Kadagua — ELA Sindikatua\nBizkaiko metalgintzako hitzarmenaren negoziazio mahaiko sindikatuek plataforma bateratua aurkeztu dute aldarrikapenekin\nNegoziazio mahaiko lau sindikatuek, ELA, CCOO, LAB eta UGTk, ESK, CGT eta USOrekin batera, elkarretaratzea egin dute Bilboko LHKren aurrean, patronalari sektoreko hitzarmenaren negoziazioa desblokeatzeko exijituz, eta ohartarazi dute blokeatuta jarraitzen badu mobilizazio ziklo batean sartuko garela.\nELAren Bizkaiko Metalaren batzarrak sektoreko hitzarmen on bat lortzeko bidea borroka dela berretsi du\nMaiatzaren 13an ELAk batzarra egin du Bizkaiko metaleko ordezkariekin. Bilbon egindako batzarrera joan diren 200 militante baino gehiagok argi dute borroka dela bidea aberastasuna banatuko duen hitzarmen bat lortzeko. Patronalak sektoreko negoziazioa blokeatzen jarraitzen badu, argi dute Bizkaiko metalgintzan greben eszenatoki batera joango dela\nManifestazioa eta eserialdia Cebeken aurrean, Bizkaiko ehungintzaren, jantzien eta larrugintzaren eta oinetakoen merkataritzaren hirugarren greba egunean\nEhungintzako CECOBI eta Bizkaidendak patronalak sindikatuekin bilduko dira maiatzaren 20an. Merkataritza orokorra eta larrugintza eta oinetakoak arlokoek ez dute oraingoz hitzordurik\nGreba egun gehiago deituko dituzte Bizkaiko garbikuntzan, patronalak hobekuntzarik proposatzen ez badu\nOrain arte Bizkaiko garbikuntzan ELA, LAB eta ESK sindikatuek deitutako azken greba egunak jarraipen handia izan du. Otsailaren 28an hasi zenetik, emakumezko langileek -sektore feminizatu eta prekarizatua da- 6 eguneko greba egin dute guztira. ELAk positibotzat jo du grebak hainbat sektoretan izan duen oihartzuna, hala nola lantokietan, ikastetxeetan, atarietan, administrazioan... “Garbi geratu da garbikuntzak era guztietako lantokiei eragiten diela, eta hori zen grebaren helburuetako bat, sektoreari balioa ematea eta behar horrek langileen lan baldintzetan isla izatea”, azpimarratu dute sindikatuek.\nBizkaiko garbiketa hitzarmenaren aldeko greba jarraipen zabala izaten ari da\nELA, LAB eta ESK sindikatuek aldarrikapen kalejira deitu dute hiru greba egunetako lehenengoan, 16.000 eurora iristen ez diren soldatekin eta lanaldi partzial orokortuekin lan-baldintzak hobetzeko.\nJarraipen zabala izan du Bizkaiko Merkataritzako bigarren greba egunak\nELAk eta LABek Bizkaiko Merkataritzako hitzarmenaren alde deitutako bigarren greba-egunak jarraipen zabala izan du, lehenengoarekin gertatu zen bezala. Gaur, langileek elkarretaratzea egin dute 13: 30etik 15: 30era Bilboko Kale Nagusian, Diputazio parean, Bilboko merkataritzarako kale nagusietako batean. Musika lagun, euren aldarrikapenak gizarteratu eta merkataritza-hitzarmenen negoziazioak blokeatuta jarraitzen duela salatu dute.\nBizkaiko Foru Aldundiak soldatak % 2a igotzeko hartutako erabakiaren aurka mobilizatuko da ELA\nELAk mobilizazioak iragarri ditu Bizkaiko Foru Aldundiak soldatak % soilik igotzeko hartutako erabakiaren aurka. Sindikatuak ez du onartuko Bizkaiko Foru Aldundiko, GUFEko eta atxikitako foru-enpresetako langileek erosteko ahalmena galtzea. ELAk salatu du sindikatuek aurkeztutako proposamenetako bat ere ez du entzun nahi izan, eta hitzarmenaren negoziazioak blokeatu ditu BFAk.\nGernikako Arbola 35-37 48902\n94 418 02 96\nVapor Habana 1, bajo 48980\n94 493 56 59\nPlz Carolina Renovales 7 48860